CELEX: 
Language: lv
Date: 2019-03-11 00:00:00
Title: KOMISIJAS DELEĢĒTĀ REGULA (ES) …/.. ar ko attiecībā uz sadzīves trauku mazgāšanas mašīnu energomarķējumu papildina Eiropas Parlamenta un Padomes Regulu (ES) 2017/1369 un atceļ Komisijas Deleģēto regulu (ES) Nr. 1059/2010

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Priekšlikuma juridiskais un politiskais konteksts
            
            
               Eiropas Parlamenta un Padomes Direktīva 2009/125/EK
                  1
                jeb Ekodizaina pamatdirektīva uzstāda prasību energopatēriņu ietekmējošu ražojumu ražotājiem uzlabot savu ražojumu vidisko sniegumu [“ekoloģiskie raksturlielumi”], izpildot:
            
            
               –minimālās energoefektivitātes prasības un
            
            
               –citus vidiskos kritērijus, piemēram, ūdens patēriņš, emisiju līmeņi vai konkrētu sastāvdaļu minimālā ilgizturība.
            
            
               Pirms ražojuma laišanas tirgū ražotājam ir jānovērtē, vai ražojums atbilst visām izvirzītajām prasībām. 
            
            
               Energomarķējuma regula – Eiropas Parlamenta un Padomes Regula (ES) 2017/1369
                  2
                – nosaka satvaru precīzas, būtiskas un salīdzināmas informācijas sniegšanai par enerģijas patēriņu un citas vidiskās informācijas sniegšanu par energopatēriņu ietekmējošiem ražojumiem. Tas patērētājiem palīdz izvēlēties resursefektīvākus ražojumus. Regula papildina Ekodizaina pamatdirektīvu, ļaujot galapatērētājiem identificēt ražojumus ar vislabākajiem raksturlielumiem, izmantojot skalu no A līdz G (krāsu diapazonā no zaļas līdz sarkanai). Energomarķējumu atpazīst un izmanto 85 % Eiropas iedzīvotāju. Tiesiskais regulējums ir veidots uz abu šo tiesību aktu kopēja pamata.
            
            
               Ekodizaina un energomarķējuma tiesiskais regulējums veido pamatu lielākai energoefektivitātei visā Eiropā, un sevišķi lielu ieguldījumu tas dod: i) Enerģētikas savienības pamatstratēģijā un ii) prioritātē “Dziļāks un godīgāks iekšējais tirgus ar spēcīgāku industriālo pamatu”. Pirmkārt, tiesiskais regulējums skubina rūpniecības nozari uzlabot ražojumu energoefektivitāti un izstumj no tirgus ražojumus ar sliktākajiem raksturlielumiem. Otrkārt, tas palīdz patērētājiem un uzņēmumiem samazināt enerģijas rēķinus. Tādējādi rūpniecības un pakalpojumu nozarēs tiek atbalstīta konkurētspēja un inovācija. Treškārt, tādējādi tiek nodrošināts, ka ražotājiem un importētājiem, kuri ir atbildīgi par ražojumu laišanu ES tirgū, ir jāievēro tikai viens ES mēroga noteikumu kopums.
            
            
               Abi tiesību akti kalpo par pamatu Savienības rīcībpolitikai, kuras mērķis ir panākt, lai ražojumi, kas tiek laisti tirgū vai nodoti ekspluatācijā Eiropas Ekonomikas zonā (EEZ), būtu energoefektīvāki un videi draudzīgāki. Šiem tiesību aktiem ir būtiska nozīme 2020. un 2030. gada energoietaupījuma mērķu sasniegšanā, un to īstenošanu vēl pastiprina pašreizējais Ekodizaina darba plāns 2016.–2019. gadam. Tāpat tiek paredzēts, ka tie dos nozīmīgu ieguldījumu pārejā uz pilnīgāku aprites ekonomiku, kā detalizēti izklāstīts 2015. gada rīcības plānā pārejai uz aprites ekonomiku
                  3
               . Regulas (ES) 2017/1369 īstenošana palīdzēs sasniegt ES uzstādīto mērķrādītāju līdz 2020. gadam siltumnīcefekta gāzes samazināt vismaz par 20 %, bet līdz 2030. gadam – vismaz par 40 %. 
            
            
               Komisijas Deleģētā regula (ES) Nr. 1059/2010
                  4
                nosaka energomarķējuma prasības sadzīves trauku mazgāšanas mašīnām. Regulas 7. pantā noteikts, ka līdz 2014. gada decembrim Komisijai šī regula būtu jāpārskata, ņemot vērā tehnoloģisko attīstību, un jo sevišķi jānovērtē V pielikumā noteiktās verifikācijas pielaides.
            
            
               Ekodizaina darba plānā 2016.–2019. gadam attiecībā uz pārskatīšanu kā viens no prioritārajiem ražojumiem tika norādītas trauku mazgāšanas mašīnas. Trauku mazgāšanas mašīnas ir arī to Regulas (ES) 2017/1369 11. panta 5. punkta b) apakšpunktā minēto ražojumu grupu vidū, par kurām Komisijai līdz 2018. gada 2. novembrim būtu jāpieņem deleģētais akts, kas ieviestu marķējumu ar atjauninātu skalu. Marķējuma skalas atjaunināšanā pašreizējais energoklašu diapazons – no A+++ līdz G – tiktu mainīts uz diapazonu no A līdz G. 
            
            
               Saskaņā ar Regulas (ES) 2017/1369 11. panta 8. punktu nav gaidāms, ka kāds ražojums atjauninātās skalas marķējuma ieviešanas brīdī atbildīs A energoklasei. Pēc aplēsēm vairums modeļu varētu būt klasificēti minētajā klasē ne ātrāk kā pēc 10 gadiem.
            
            
               Vispārīgais konteksts
            
            
               Sadzīves trauku mazgāšanas mašīnas ES tiek plaši izmantotas. Tiek lēsts, ka trauku mazgāšanas mašīna sastopama vidēji 44 % ES mājsaimniecību (96 miljoni vienību). Tiek lēsts, ka 2015. gadā trauku mazgājamo mašīnu elektroenerģijas patēriņš bija aptuveni 31 TWh gadā, bet ūdens patēriņš – 317 miljoni m3 gadā. Ja konkrēti attiecībā uz šiem ražojumiem netiks ieviesti jauni pasākumi, trauku mazgājamo mašīnu kopējais elektroenerģijas patēriņš ES 2030. gadā varētu sasniegt aptuveni 40 TWh gadā, kas atbilst aptuveni 15 miljoniem tonnu CO2 ekv. 
            
            
               Ir izmaksefektīvi paņēmieni, kā trauku mazgāšanas mašīnu enerģijas patēriņu un emisijas samazināt zem līmeņa, kas tiktu sasniegts ierastās darbības scenārija gadījumā.
            
            
               Galvenie iemesli, kādēļ šis iespējamais ietaupījums šobrīd nav sasniegts, ir tas, ka tirgū 
            
            
               –nav izdevies panākt labāku saskaņotību starp testēšanā izmantotajām programmām (kuras ražotāji ir optimizējuši) un pārējām patērētāju reāli izmantotajām mazgāšanas programmām; 
            
            
               –nav izdevies patērētājus virzīt uz informētiem lēmumiem par preču iegādi, kuru pamatā būtu aprites cikla izmaksas, nevis pirkuma izmaksas (asimetriska informācija) un 
            
         
         
            
               –ar informāciju un stimuliem veicināt sadzīves tehnikas remontēšanu un pienācīgu atbrīvošanos no ražojumiem pēc to lietošanas beigām. 
            
            
               Tāpēc potenciāli izmaksefektīvi uzlabojumi, kas varētu dot labumu galapatērētājam, bieži vien netiek īstenoti.
            
            
               Regula (ES) Nr. 1059/2010 par sadzīves trauku mazgāšanas mašīnām tiek pārskatīta, lai veicinātu izmaiņas tirgus apstākļos un sadzīves tehnikas optimizācijā, vienlaikus cenšoties neapspiest pēdējos gados ES tirgū novēroto augošo tendenci ieviest mājsaimniecībā trauku mazgāšanas mašīnu. Vēl viens mērķis ir marķējuma skalas atjaunināšana saskaņā ar Regulu (ES) 2017/1369.
            
            
               Paredzams, ka salīdzinājumā ar ierastās darbības scenāriju ierosinātās izmaiņas palīdzēs ar 2030. gadu šo ražojumu kopējo enerģijas patēriņu visā ES katru gadu samazināt par apmēram 2,1 TWh gadā, kas samazinās SEG emisijas par 0,7 Mt CO2 ekv. gadā un ūdens patēriņu par 16 miljoniem m3 gadā. Tas dos 0,14 % ieguldījumu ES 2030. gada energoefektivitātes mērķrādītāja sasniegšanā un 0,07 % ieguldījumu ES 2030. gada SEG emisiju samazinājuma mērķrādītāja sasniegšanā. Tāpat gaidāms, ka pārskatītais akts palīdzēs sasniegt aprites ekonomikas mērķus, proti, atvieglot remontēšanu un apstrādi pēc darbmūža beigām, nodrošinot nepieciešamās informācijas un rezerves detaļu pieejamību. Nākotnē to varētu papildināt remontējamības atzīme; šis jautājums šobrīd tiek pētīts.
            
            
               Savienībā un trešajās valstīs spēkā esošais tiesiskais regulējums un standarti 
            
            
               Papildus Ekodizaina pamatdirektīvai un Energomarķējuma regulai sadzīves trauku mazgāšanas mašīnu sakarā relevanti ir arī šādi tiesību akti:
            
            
               –Komisijas Regula (EK) Nr. 1275/2008
                  5
                par elektroenerģijas patēriņu gatavības un izslēgtā režīmā;
            
            
               –Eiropas Parlamenta un Padomes Direktīva 2014/35/ES
                  6
                par elektroiekārtām, kas paredzētas lietošanai noteiktās sprieguma robežās;
            
            
               –Eiropas Parlamenta un Padomes Direktīva 2014/53/ES
                  7
                par radioiekārtām;
            
            
               –Eiropas Parlamenta un Padomes Direktīva 2014/30/ES
                  8
                par elektromagnētisko savietojamību;
            
            
               –Eiropas Parlamenta un Padomes Direktīva 2012/19/ES
                  9
                par elektrisko un elektronisko iekārtu atkritumiem;
            
            
               –Eiropas Parlamenta un Padomes Direktīva 2011/65/ES
                  10
                par dažu bīstamu vielu izmantošanas ierobežošanu elektriskās un elektroniskās iekārtās.
            
            
               Jāpiebilst, ka šo ražojumu tiesiskais regulējums pēdējos gados ir ieviests daudzās valstīs (piem., ASV, Japānā, Austrālijā, Ķīnā, Brazīlijā un Meksikā). 
            
            
               Trauku mazgājamo mašīnu sniegumu testē saskaņā ar standartu EN 50242 un EN 60436. Pašlaik CENELEC pielāgo spēkā esošos mērīšanas standartus, lai novērstu vairākas neatbilstības starp konstatēto snieguma līmeni patērētāju faktiski izmantotajās mazgāšanas programmās un pašlaik standartizētajā testa programmā. Šis pielāgojums paredz, ka tiks pieņemts jauns testa pielādējums (lielāka formu un materiālu daudzveidība), kombinēta procedūra kombinētā mazgāšanas un žāvēšanas cikla efektivitātes novērtēšanai, jauns references mazgāšanas līdzeklis, automātisko programmu un skalošanas spējas testēšanas procedūras. Standarta pielāgošana ir izstrādes beigu posmā un, ļoti iespējams, ka brīdī, kad sāksies deleģētā akta par energomarķējumu piemērošanu, tas jau būs ieviests.
            
            
               2.PIRMS AKTA PIEŅEMŠANAS NOTIKUSĪ APSPRIEŠANA
            
            
               2.1. Pārskatīšanas pētījums un apspriešanās ar ieinteresētajām personām 
            
            
               Lai pārskatītu gan ekodizaina, gan energomarķējuma regulas, 2014. gadā tika sākts pārskatīšanas pētījums
                  11
               , bet 2017. gada jūnijā tika publicēts galaziņojums. Veicot pētījumu, tika ievērota Energopatēriņu ietekmējošu ražojumu ekodizaina metodika (MEErP)
                  12
               . Pētījumā tika veikta ieinteresēto personu aptauja, 2015. gadā notika divas ieinteresēto personu tikšanās, bet 2016. gadā – tīmekļseminārs. Pētījumā piedalījās aptuveni 140 ieinteresēto personu. 
            
            
               Pārskatīšanas pētījums aptvēra sadzīves trauku mazgāšanas mašīnas, kas ietilpst minēto juridisko instrumentu darbības jomā. Tika veikta tehniskā, vidiskā un ekonomiskā analīze, kurā tika novērtēta vajadzība atjaunināt šiem ražojumiem piemērojamās prasības un novērtēt rīcībpolitiskos variantus. Minētās darbības tika veiktas saskaņā ar Ekodizaina direktīvu un Energomarķējuma regulu, ievērojot regulās noteikto pārskatīšanas klauzulu.
            
            
               Pārskatīšanas pētījums tika sagatavots atklātā procesā, ņemot vērā relevantu ieinteresēto personu, tostarp ražotāju un ražotāju apvienību, vides NVO, patērētāju organizāciju un dalībvalstu pārstāvju, ieguldījumu. Speciāli pētījumam tika izveidota tīmekļvietne un platforma informācijas apmaiņai (BATIS), kur, lai veicinātu ieinteresēto personu savlaicīgu iesaisti apspriešanā un ieguldījumu, regulāri tika publicēti starpposma rezultāti un citi relevanti materiāli. Pētījuma tīmekļvietnē publicētos dokumentus joprojām ir iespējams lejupielādēt un komentēt. Pētījuma veikšanas laikā notika divas ekspertu sanāksmes – 2015. gada 23. jūnijā Seviljā un 2015. gada 17. novembrī Briselē, kā arī tīmekļseminārs 2016. gada 7. oktobrī. Šo sanāksmju protokoli ir pieejami pētījuma tīmekļvietnē. 
            
            
               2.2. Darba dokumenti un apspriežu forums
            
         
         
            
               Komisijas dienesti, pamatojoties uz pārskatīšanas pētījuma rezultātiem, sagatavoja divus darba dokumentus ar ekodizaina un energomarķējuma prasībām. Darba dokumenti tika izplatīti Apspriežu foruma dalībniekiem, kā arī informācijai nosūtīti Eiropas Parlamenta Vides komitejas (ENVI) un Rūpniecības komitejas (ITRE) sekretariātam. Apspriežu forumā atbilstoši Ekodizaina direktīvas 18. pantam un Regulas (ES) 2017/1369 14. pantam līdzsvaroti pārstāvētas dalībvalstis, nozares apvienības un NVO.
            
            
               Darba dokumentus apsprieda ekodizaina apspriežu foruma 2017. gada 19. decembra sanāksmē. Tika saņemti vairāk nekā 20 nostājas dokumenti, kurus pirms un pēc apspriežu foruma norises analizēja Komisijas dienesti. 
            
            
               2.3. Apspriežu foruma laikā un pēc tā notikušās ieinteresēto personu apspriešanās rezultāti 
            
            
               Šajā sadaļā sniegts pārskats par ieinteresēto personu galvenajiem komentāriem, kas tika saņemti attiecībā uz darba dokumentu galvenajiem punktiem. 
            
            
               Ekodizaina prasības attiecībā uz minimālo energoefektivitāti
            
            
               Nozares ieinteresētās personas ieteica nenoteikt stingrākas prasības nekā pašlaik, jo tas negatīvi ietekmētu iekārtu pieejamību cenas ziņā un palēninātu trauku mazgāšanas mašīnu ienākšanu mājsaimniecībās zemu ienākumu valstīs. Tika uzsvērts, ka pat mazāk energoefektīvās trauku mazgāšanas mašīnas patērē mazāk enerģijas un ūdens nekā trauku mazgāšana ar rokām. Nozares eksperti norādīja, ka pašreizējā A+ klase (zemākā klase pilnizmēra trauku mazgāšanas mašīnām) jau atbilst vismazākajām aprites cikla izmaksām (LLCC). Tomēr vides NVO ieskatā Komisijas priekšlikumi nebija pietiekami vērienīgi, un tās pieprasīja, lai tiktu ieviesta otra pakāpe ar stingrākām prasībām. 
            
            
               Energoefektivitātes indeksa (EEI) aprēķināšana
            
            
               Visas ieinteresētās personas lūdza energoefektivitātes indeksa aprēķinā pārskatīt nošķīrumu starp lielākām un mazākām iekārtām tur, kur pašlaik ir neatbilstība starp ekodizaina prasību un aprēķinu, kas patērētāju organizāciju ieskatā lielākām iekārtām rada negodīgas priekšrocības.
            
            
               Par LPT atzīstamā tehnoloģija un energomarķējuma klašu pārdalīšana
            
            
               Ieinteresētās personas nebija vienisprātis par to, kāda veida tehnoloģiju vajadzētu uzskatīt par labāko pieejamo tehnoloģiju (LPT), turklāt jaunajā energomarķējuma regulā izvēlētā tehnoloģija būtiski ietekmētu augstāko energomarķējuma klašu līmeni. Dažas dalībvalstis un nozares dalībnieki norādīja, ka siltumsūkņa tehnoloģiju nevar uzskatīt par LPT, jo gūtie enerģijas ietaupījumi nekompensē tās iepirkuma cenu, kā arī tās pieejamība tirgū ir ierobežota. Citas dalībvalstis un vides NVO uzskata, ka pašlaik tirgū tā ir labākā pieejamā tehnoloģija un par tādu būtu arī jāuzskata.
            
            
               Energoklašu pārdalīšana nozīmētu, ka ar šo priekšlikumu lielākā daļa pašlaik pieejamo iekārtu tiktu iedalītas E vai F klasē (pēc skalas atjaunināšanas). Nozares ieinteresētās personas aicināja saglabāt stimulu, ar kuru ražotājus mudina uzlabot sliktāko rādītāju iekārtas, un paredzēt šaurāka diapazona klases nekā pašreiz (skalas zemākajās klasēs).
            
            
               Materiālefektivitātes prasības
            
            
               Ieinteresētās personas lielākoties piekrita ierosinātajām prasībām attiecībā uz aukstumgāzu marķēšanu un elektrisko un elektronisko iekārtu demontēšanu, izņemot dažas nianses prasību formulējumos, savukārt viedokļi dalījās par Komisijas priekšlikumiem attiecībā uz prasībām par rezerves daļām un informācijas piekļūstamību. Dažas dalībvalstis uzskatīja, ka tirgus uzraudzības iestādēm būs grūti panākt šo prasību izpildi un ka ar remontu un apkopi saistītajai informācijai ir jābūt piekļūstamai tikai sertificētiem remontētājiem. Nozares pārstāvji (jo sevišķi ražotāji) piekrita pēdējam punktam un prasībām par rezerves daļām bija atvērtāki, ja tās tiktu aizstātas ar deklarācijām. Vides NVO un pārējās dalībvalstis priekšlikumus atbalstīja un/vai izvirzīja vērienīgākus priekšlikumus.
            
            
               Troksnis
            
            
               Dažas dalībvalstis un nozares ieinteresētās personas ierosināja samazināt ierosināto trokšņa emisiju klašu stingrību, savukārt patērētāju NVO ierosināja noteikt ekodizaina prasību par trokšņa emisiju augšējo robežu, kas palīdzētu izslēgt vistrokšņainākās iekārtas.
            
            
               Mazjaudas režīmi
            
            
               Daudzas ieinteresētās personas uzskatīja, ka ir jāpārskata ierosinātās mazjaudas režīmu normas, jo to ieskatā daži formulējumi bija pārāk neskaidri un nepietiekami saskanīgi.
            
            
               2.4. Atklāta sabiedriskā apspriešana
            
            
               Laikā no 2018. gada 12. februāra līdz 7. maijam tiešsaistē notika sabiedriskā apspriešana
                  13
               , kuras mērķis bija apkopot ieinteresēto personu viedokļus par tādiem jautājumiem kā potenciālo tiesību aktu sagaidāmā ietekme uz uzņēmējdarbību un enerģijas patēriņa tendencēm.
            
            
               Tiešsaistē rīkotā sabiedriskā apspriešana ietvēra visiem kopīgo daļu par ekodizainu un energomarķējumu, kurai sekoja specifiski jautājumi par tādiem ražojumiem kā ledusskapji, trauku mazgājamās mašīnas, veļas mazgāšanas mašīnas un veļas mazgāšanas un žāvēšanas mašīnas, televizori, elektroniskie displeji un apgaismojums. 
            
         
         
            
               Kopā tika saņemtas 1230 atbildes, no kurām 67 % tika saņemtas no patērētājiem, bet 19 % – no uzņēmumiem (no kuriem trīs ceturtdaļas bija MVU, savukārt atlikusī ceturtdaļa – lielie uzņēmumi). NVO veidoja 6 % no respondentu skaita, bet 7 % ietilpa kategorijā “citi”. Valstu valdības vai pašvaldības veidoja mazāk nekā 1 % no respondentiem, un 0,25 % atbilžu nāca no valstu tirgus uzraudzības iestādēm. 
            
            
               Dalībnieki galvenokārt bija no Apvienotās Karalistes (41 %) un Vācijas (26 %); otro lielāko grupu ar 17 % atbilžu veidoja dalībnieki no Austrijas, Beļģijas, Francijas, Nīderlandes un Spānijas. Dalībnieki no deviņām citām dalībvalstīm kopā sniedza 9,5 % atbilžu, savukārt 12 Savienības dalībvalstīs iedzīvotāji vai nu atbildes nesniedza vispār, vai arī viņu sniegto atbilžu procentuālais skaits bija ļoti zems. Respondenti ārpus Savienības kopumā sniedza 5 % no visām atbildēm.
            
            
               719 no 1230 respondentiem (58 %), piedaloties koordinētā kampaņā par apgaismojumu teātros, atbildēja tikai uz jautājumiem, kas bija saistīti ar apgaismojumu. Tika pieņemts, ka šis apstāklis sniegtās atbildes būtiski izkropļo, un dažos jautājumos “apgaismojuma respondenti” no aprēķiniem tika izslēgti. Turklāt, ņemot vērā, ka respondentiem nebija jāatbild uz visiem jautājumiem, papildus atbildēm “nezinu” vai “nav viedokļa” tika novērots liels skaits atbilžu “nevēlos atbildēt” (no 5 % līdz pat 90 %). Lai labāk atspoguļotu faktiskās atbildes, “nevēlos atbildēt” atbilžu skaits no aprēķiniem tika izslēgts, un atlikušās atbildes tika uzskatītas par 100 % atbilžu.
            
            
               2.4.1. Kopējie rezultāti
            
            
               63 % respondentu atbalstīja domu regulējumā iekļaut ekodizaina prasības par remontējamību un ilgizturību, un 65 % respondentu uzskatīja, ka šī informācija ir jānorāda uz energomarķējuma. 
            
            
               Ražojumu remontējamības sakarā dalībnieki kā “ļoti nozīmīgus” un “nozīmīgus” (diapazonā no 62 % līdz 68 %)
                  14
                atzīmēja šos aspektus: garantija, rezerves daļu pieejamība un pilnīga rokasgrāmata par ražojuma remontu un apkopi. Rezerves daļu piegādes laiks tika novērtēts kā “ļoti nozīmīgs” un “nozīmīgs” 56 % gadījumu. 
            
            
               2.4.2. Apspriešanās ar maziem un vidējiem uzņēmumiem (MVU)
                  15
                
            
            
               Viens no atklātās sabiedriskās apspriešanas mērķiem bija iegūt konkrētas atsauksmes par MVU lomu un ietekmi tirgū, kā arī iegūt plašākas zināšanas par to, kāds ir MVU viedoklis par šo sešu ražojumu grupu ietekmi uz vidi. 
            
            
               Aptuveni 10,5 % no saņemtajām atbildēm bija no MVU. MVU norādīja, ka ir informēti par ekodizaina un energomarķējuma prasībām, kas piemērojamas ražojumiem, ar kuriem ir saistīta viņu darbība. Tomēr MVU galvenokārt atteicās atbildēt (90 %) vai atbildēja ar “nezinu”/“nav viedokļa” (6 %), kad tika jautāts par: i) iespējamo ietekmi uz viņu uzņēmējdarbību kā tādu; ii) iespējamo ietekmi uz MVU salīdzinājumā ar lielākiem uzņēmumiem un iii) resursefektivitātes prasību ieviešanu pārskatītajos ekodizaina un energomarķējuma noteikumos. No tiem MVU, kas sniedza atbildes uz šiem jautājumiem, 3–4 % uzskatīja, ka ietekme varētu būt negatīva, savukārt apmēram 1 % uzskatīja, ka ietekme būs pozitīva.
            
            
               2.4.3. Atbildes jautājumos par sadzīves trauku mazgāšanas mašīnām
            
            
               No respondentiem, kuri atbildēja uz tehniskajiem jautājumiem par sadzīves trauku mazgāšanas mašīnām, tikai puse (aptuveni 47 %) bija informēti, ka trauku mazgājamajām mašīnām ir jāizpilda mazgāšanas efektivitātes prasību minimums, kas nozīmē, ka iepriekšēja skalošana nav vajadzīga. Aptuveni 30 % respondentu bija informēti, ka ilgākas trauku mazgāšanas mašīnas programmas parasti patērē mazāk enerģijas nekā īsākas programmas, turpretī aptuveni 20 % par to nebija informēti un vēl 51 % nesniedza atbildi vai atbildēja “nezinu”/“nav viedokļa”. 
            
            
               Runājot par trauku mazgāšanas mašīnu energomarķējumā sniedzamo informāciju, aptuveni 50 % respondentu norādīja, ka informācija par laika un enerģijas patēriņa kombināciju būtu jānorāda skaidrāk.
            
            
               Attiecībā uz sadzīves trauku mazgāšanas mašīnu snieguma izvērtēšanai vajadzīgo informāciju respondenti uzskatīja, ka “nozīmīgi” vai “ļoti nozīmīgi”
                  16
                ir šādi aspekti: 
            
            
               –visbiežāk izmantotās programmas (45 %),
            
            
               –visenergoietilpīgākās programmas (35 %),
            
            
               –programmas ilgums (34 %) un
            
            
               –mazjaudas režīmi (33 %). 
            
            
               Patērētāji arī uzskatīja, ka visbūtiskākie parametri, kas jānorāda energomarķējumā, ir šādi: ūdens patēriņš, enerģijas patēriņš un energoefektivitāte. Šai parametru grupai sekoja otra grupa, kurā ietilpst: trokšņa emisijas, ietilpība (šķīvju un glāžu daudzums) un kombinētā mazgāšanas un žāvēšanas spēja. 
            
            
               Attiecībā uz materiālefektivitātes aspektiem respondenti par “nozīmīgiem” vai “ļoti nozīmīgiem” atzina šādus aspektus: 
            
            
               –īss remonta laiks (40 %),
            
         
         
            
               –pēcremonta garantija (38 %),
            
            
               –detalizēta pilna remonta tāme (37 %),
            
            
               –rezerves daļu saraksts un instrukcijas, kas ļautu remontu veikt pašu spēkiem (36 %),
            
            
               –sertificētu remontētāju saraksts (35 %). 
            
            
               Ja attiecībā uz katru iepriekš minēto aspektu ņem vērā arī novērtējumu “drīzāk nozīmīgs”, katrā gadījumā vēl jāpieskaita 9–11 % respondentu.
            
            
               Jautājumā, cik ilgi sadzīves trauku mazgāšanas mašīnu rezerves daļām būtu jābūt pieejamām, divas visbiežāk saņemtās atbildes bija: vairāk nekā 10 gadi (aptuveni 32 % respondentu) un 5–10 gadi (aptuveni 20 %). Mazāk nekā 2,5 % respondentu norādīja 5 gadu vai īsāku laika periodu. (9 % norādīja atbildi "nezinu/nav viedokļa", aptuveni 37 % atbildi nenorādīja vispār.)
            
            
               2.5. Patērētāju aptauja par energomarķējumu
            
            
               Papildus priekšizpētei un atklātajai publiskajai apspriešanai tika veikta arī speciāla patērētāju aptauja
                  17
                nolūkā sniegt Komisijai informāciju par to, kāda ir pārskatītajā sadzīves trauku mazgāšanas mašīnu energomarķējumā iekļaujamo dažādo iespējamo piktogrammu, kā arī marķējuma izkārtojuma ietekme uz patērētāju izpratni un izdarītajām izvēlēm. Aptauja tika veikta septiņās valstīs, kurās kopā dzīvo 39,7 % no ES iedzīvotājiem. Katrā no valstīm aptauju aizpildīja apmēram 1350 nacionāli reprezentatīvu respondentu atbilstoši kvotām attiecībā uz aptaujas dalībnieku vecumu un dzimumu. Aptauja tika pabeigta 2018. gada jūlijā.
            
            
               Tika pārbaudīts jaunais marķējuma izkārtojums, kā arī vairākas piktogrammas, kas atspoguļo specifiskas ražojuma īpašības.
            
            
               ·Vairākums ierosināto elementu ir atspoguļoti arī pašreizējā energomarķējumā, proti, enerģijas patēriņš, ūdens patēriņš, nominālā ietilpība (trauku mazgāšanas mašīnā ievietojamo trauku komplektu skaits) un trokšņa līmenis. Tomēr jaunajā marķējumā ir norādīts enerģijas un ūdens patēriņš vienā ciklā, kā arī papildus ir norādīta testētā programma. 
            
            
               ·Turklāt jaunais priekšlikums paredz iekļaut jaunu piktogrammu, kas atspoguļo (testētās) programmas ilgumu.
            
            
               ·Visbeidzot, dažas piktogrammas, kas ir izmantotas pašreizējā energomarķējumā, jaunajā testētajā marķējumā vairs nav iekļautas, proti, piktogrammas, kas norāda uz trauku mazgāšanas mašīnu žāvēšanas efektivitāti.
            
            
               Šīs aptaujas mērķis bija noskaidrot patērētāju viedokli šādos jautājumos:
            
            
               ·cik labi patērētāji saprot konkrētas piktogrammas, kas radītas ar mērķi atspoguļot ierosinātās ražojuma īpašības;
            
            
               ·cik labi patērētāji saprot marķējumu kopumā (t. i., dažādu elementu savstarpējo saistību);
            
            
               ·cik relevantas patērētājiem šķiet ražojumu īpašības, kuras ierosināts norādīt ierosinātajā jaunajā marķējumā;
            
            
               ·cik lielā mērā patērētājiem pietrūkst informācijas, kas ir norādīta pašreizējā marķējumā, bet nav iekļauta jaunajā ierosinātajā marķējumā;
            
            
               ·marķējuma ietekme (salīdzinājumā ar citu informāciju par ražojumiem) uz patērētāju izvēli.
            
            
               Vairākums respondentu atzina, ka ir svarīgi, lai energomarķējumā tiktu atspoguļoti visi minētie parametri (t. i., ūdens patēriņš, ietilpība, programmas ilgums un trokšņa līmenis).
            
            
               Ūdens patēriņa, trauku komplektu skaita, programmas ilguma un trokšņa līmeņa apzīmēšanai tika izstrādātas un testētas trīs alternatīvas piktogrammas. Piktogrammas tika iestrādātas energomarķējumā. Attiecībā uz piktogrammām, kas attēlo ūdens patēriņu un trokšņa līmeni, tika konstatēta atšķirība starp subjektīvo un objektīvo izpratni, t. i., neatbilstība starp deklarēto izpratni un spēju pareizi identificēt un uzrādīt konkrētu marķējumā redzamo informāciju. 
            
         
         
            
               Ierosinātajā energomarķējumā saglabātas tās piktogrammas un izkārtojuma īpatnības, ko respondenti saprata vislabāk vai – nepārliecinošu aptaujas rezultātu gadījumā (piemēram, par trokšņa līmeni un programmas ilgumu) – tās piktogrammas un novietojuma īpatnības, kas vistuvāk atbilst marķējuma vispārējam izkārtojumam un tai pieejai, kas piemērota attiecībā uz citām ražojumu grupām.
            
            
               2.6. Ietekmes novērtējums 
            
            
               Ietekmes novērtējums nepieciešams, ja Savienības rīcībai paredzama būtiska ekonomiskā, vidiskā un sociālā ietekme. Komisijas Regulas (ES) Nr. 1016/2010
                  18
                un Komisijas Deleģētās regulas (ES) Nr. 1059/2010 pārskatīšanai nepieciešamais ietekmes novērtējums tika veikts laika periodā no 2018. gada janvārim līdz tā paša gada martam.
            
            
               Pārskatīšanas pētījumā savāktie dati kalpoja par pamatu ietekmes novērtējumam. Ietekmes novērtējuma pētījuma komanda ievāca papildu datus un informāciju, kas tika apspriesta ar nozares pārstāvjiem un ekspertiem, kuri pārstāvēja citas ieinteresētās personas un dalībvalstis. Papildu datu un informācijas vākšana galvenokārt bija vērsta uz: 
            
            
               –papildu tirgus datu ieguvi (konkrēti, atšķirības starp modeļu skaitu un pārdošanas apjomiem 2003.–2013. gadā dažādās energoefektivitātes klasēs),
            
            
               –metrikas pilnveidošanu (pārskatīts standarts) un
            
            
               –iespējamu ietekmi uz ražotājiem.
            
            
               Pirms apspriežu foruma sanāksmes tika publicēti divi sākotnējie ietekmes novērtējumi
                  19
               . Tie bija veltīti tematiem “regulatīvie pasākumi attiecībā uz sadzīves trauku mazgāšanas mašīnu ekodizaina prasību pārskatīšanu” un “regulatīvie pasākumi attiecībā uz sadzīves trauku mazgāšanas mašīnu energomarķējuma pārskatīšanu (Regula (ES) Nr. 1059/2010)”. Tika saņemtas atsauksmes par abiem sākotnējiem ietekmes novērtējumiem (attiecīgi 11 un 9 atbildes). Kopumā sadzīves trauku mazgāšanas mašīnu ekodizaina un energomarķējuma prasības atsauksmēs novērtētas pozitīvi, jo tās palīdzēs mazināt klimata pārmaiņas, mazinās ES iedzīvotāju rēķinus par patērēto enerģiju un ūdeni, kā arī ierosinātās remontējamības un reciklējamības prasības labāk integrēs sadzīves tehniku aprites ekonomikā. 
            
            
               Tika arī saņemtas atsauksmes par stingrajām ekodizaina prasībām attiecībā uz enerģijas prasību minimumu, testēšanas programmām, mazjaudas režīmiem, kā arī par energomarķējumā iekļaujamo informāciju. Saņemtajos komentāros aplūkoti arī resursefektivitātes aspekti, kas kopumā guvuši atbalstu, un ir izteikti papildu ierosinājumi, kā nodrošināt to pienācīgu īstenošanu.
            
            
               Ietekmes novērtējumā tika aplūkoti šādi iespējamie risinājumi:
            
            
               –rīcībpolitikas variants O: ierastās darbības scenārijs, kas šajā novērtējumā ir izmantots par bāzlīnijas scenāriju: neveikt nekādas jaunas darbības, neizdarīt grozījumus šobrīd spēkā esošajās regulās;
            
            
               –rīcībpolitikas variants A: ekodizaina un energomarķējuma regulās kombinēt vērienīgākas energoefektivitātes prasības (iespējami dažādi scenāriji);
            
            
               –rīcībpolitikas variants B: ekodizaina un energomarķējuma regulās kombinēt mazāk vērienīgas energoefektivitātes prasības (iespējami dažādi scenāriji);
            
            
               –rīcībpolitikas variants C: A un B varianta prasības papildināt ar ekodizaina prasībām par materiālefektivitāti (apsvērti trīs scenāriji).
            
            
               Visiedarbīgākais variants enerģijas, resursefektivitātes un izmaksu ietaupījuma ziņā ir šādu pasākumu kombinēšana: i) stingrākas ekodizaina prasības pilnizmēra iekārtu energoefektivitātei, izmantojot otru pakāpi, kas stātos spēkā 2024. gadā; ii) dalījums neliela (neproporcionālā) diapazona energomarķējuma kategorijās; un iii) materiālefektivitātes prasības attiecībā uz rezerves daļu un remonta informācijas pieejamību. Šis variants tika izraudzīts kā vēlamais risinājums.
            
            
               Vēlamajam risinājumam 2030. gadā vajadzētu nodrošināt
            
            
               –elektroenerģijas ietaupījumu 2,06 TWh/gadā un ūdens ietaupījumus 16 milj. m³/gadā, kas dotu 0,14 % lielu ieguldījumu ES 2030. gada energoefektivitātes mērķrādītāja sasniegšanā;
            
            
               –siltumnīcefekta gāzu samazinājumu par 0,7 Mt CO2 ekv. gadā;
            
            
               –18 milj. euro ikgadējus neto izmaksu ietaupījumus patērētājiem (ņemot vērā augstāku iepirkuma cenu);
            
            
               –papildu ikgadējos saimnieciskās darbības ieņēmumus 4 miljardu euro apmērā, kā rezultātā ES ražošanas sektorā rastos 11 000 papildu darbvietu, bet mazumtirdzniecībā – 34 000;
            
         
         
            
               –atbalstu ES rūpniecības konkurētspējai un  palīdzēt saglabāt vadošo lomu kā augstas kvalitātes produktu ražotājam;
            
            
               –lielāku inovāciju efektīvāku trauku mazgāšanas mašīnu izstrādē; un
            
            
               –lielākus ieņēmumus un peļņu neatkarīgiem uzņēmumiem (piemēram, MVU), kas darbojas ražojumu remonta un pārjaunošanas nozarē.
            
            
               Ietekmes novērtējuma ziņojums tika iesniegts Komisijas Regulējuma kontroles padomē, kas to apsprieda 2018. gada 13. jūnijā. Padome sniedza pozitīvu atzinumu ar atrunām. Galvenie padomes apsvērumi, kas iekļauti arī ietekmes novērtējuma ziņojuma galaversijā, ir šādi.
            
            
               –Ziņojums nav pietiekami caurredzams attiecībā uz iniciatīvas salīdzinoši mazo nozīmi un ieguldījumu ES 2030. gada enerģētikas un klimata mērķrādītāju sasniegšanā.
            
            
               –Izraudzītā varianta izvēle nav pietiekami pamatota. Nav skaidrības par to, kā ar šo ziņojumu panākts līdzsvars starp energoefektivitāti, aprites ekonomiku un patērētāju vēlmēm.
            
            
               –Ziņojumā nav visaptveroši un attiecībā uz visiem ekodizaina ražojumiem konsekventi integrēti aprites ekonomikas aspekti. Turklāt nav novērtēta šo aspektu ietekme.
            
            
               –Ziņojums nav pietiekami caurredzams tādā ziņā, ka nav skaidrs, par kuriem aspektiem jau ir panākta vienošanās un par kuriem vēl jāpieņem politisks lēmums. 
            
            
               Ietekmes novērtējuma ziņojums tika grozīts, ņemot vērā padomes komentārus. Proti, ziņojumā tika iekļautas jaunas sadaļas par nepieciešamību rīkoties un par jautājumiem, kas novērtējumā neietilpst, un aprites ekonomikas aspektu, metodoloģisko pieņēmumu un izraudzītā varianta aplūkojums tika ievērojami padziļināts.
            
            
               2.7. Atsauksmju mehānisms
            
            
               Ar labāka regulējuma atsauksmju mehānisma palīdzību tika saņemti komentāri no septiņām ES dalībvalstīm un vienas trešās valsts. Komentāri attiecās uz prasībām par programmu nosaukumiem, energoefektivitātes prasību līmeni, rezerves daļu pieejamību un piegādes laiku, komponentu demontāžu reciklēšanai un vajadzīgajiem darbarīkiem, energomarķējuma saturu un grafiskajiem elementiem, kas iekļauti tālpārdošanas prasībās.
            
            
               Par visiem komentāriem tika ziņots Ekodizaina regulatīvajai komitejai un Energomarķējuma ekspertu grupai, un tie tika ņemti vērā diskusijās un regulu projektu galīgās versijas sagatavošanā.
            
            
               3.DELEĢĒTĀ AKTA JURIDISKIE ASPEKTI
            
            
               3.1. Energomarķējuma regulas priekšlikuma kopsavilkums
            
            
               Sadzīves trauku mazgāšanas mašīnu energomarķējuma regula ir izstrādāta uz ietekmes novērtējuma ziņojumā norādītā vēlamā rīcībpolitikas varianta pamata. Izvirzītie mērķi sasniegt augstu enerģijas un ūdens ietaupījumu, veicināt ražojumu remontu un reciklēšanu, kā arī padarīt standarta programmu pievilcīgāku patērētājiem, ir līdzsvaroti ar mērķiem saglabāt ražojumu pieejamību par pieņemamām cenām, kā arī saglabāt rūpniecības nozares konkurētspēju.
            
            
               Marķējumā sniedzamā informācija: 
            
            
               (1)kvadrātkods, kas aizved uz ražojumu datubāzē pieejamo informāciju par modeli; 
            
            
               (2)atjauninātā skala, ar kuru saskaņā ar Regulu (ES) 2017/1369 ievieš A līdz G klasi;
            
            
               (3)ECO programmas enerģijas patēriņš uz 100 cikliem;
            
            
               (4)ECO programmas nominālā ietilpība, kas izteikta kā standarta trauku komplekti;
            
         
         
            
               (5)ECO programmas ūdens patēriņš litros uz ciklu;
            
            
               (6)ECO programmas ilgums stundās un minūtēs (hh: mm);
            
            
               (7)gaisvadīta trokšņa emisiju klases un vērtība dB(A).
            
            
               3.2. Mērījumi un aprēķini
            
            
               Attiecīgie ražojuma parametri būtu jāmēra un jāaprēķina, izmantojot drošas, precīzas un reproducējamas metodes. Ražotāji var piemērot mērīšanas un aprēķina metodes, kā arī harmonizētos standartus, kuri noteikti saskaņā ar Regulas (ES) 2017/1369 13. pantu, tiklīdz šie standarti ir pieejami un atsauces uz tiem ir publicētas Eiropas Savienības Oficiālajā Vēstnesī. Šīs metodes ir īpaši izstrādātas tā, lai tās būtu uzticamas, precīzas un reproducējamas. Energoefektivitātes indeksa aprēķināšanas prasības ir noteiktas energomarķējuma regulas IV pielikumā.
            
            
               CENELEC būtu jāpielāgo pašreizējie mērīšanas standarti, kas paredz pienācīgas mērīšanas metodes visām sadzīves trauku mazgāšanas mašīnām, kuras ietilpst ierosinātā pasākuma darbības jomā.
            
            
               3.3. Verifikācijas procedūra tirgus uzraudzības vajadzībām
            
            
               Veicot Regulas (ES) 2017/1369 8. pantā paredzētās tirgus uzraudzības pārbaudes, dalībvalstu iestādēm ir jāpiemēro prasību verifikācijas procedūra, kas noteikta pārskatītās sadzīves trauku mazgāšanas mašīnu energomarķējuma regulas IX pielikumā.
            
            
               Pielikumā noteiktās verifikācijas pielaides ir izmantojamas tikai izmērīto parametru verifikācijai, ko veic dalībvalstu iestādes, un ražotājs vai importētājs tās nevar izmantot kā pieļaujamās pielaides attiecīgo vērtību iekļaušanai tehniskajā dokumentācijā. 
            
            
               3.4. Izvērtēšanas un iespējamas pārskatīšanas datums
            
            
               Pārskatītā regula ir jāpārskata ne vēlāk kā 6 gadus pēc tās stāšanās spēkā.
            
            
               Pārskatīšanā uzmanība galvenokārt jāpievērš šādiem jautājumiem: 
            
            
               –iespējas uzlabot sadzīves trauku mazgāšanas mašīnu energopatēriņu, kā arī funkcionālo un vidisko sniegumu;
            
            
               –esošo pasākumu spēja panākt izmaiņas galalietotāju uzvedībā, proti, tos mudināt iegādāties energoefektīvāku un resursefektīvāku sadzīves tehniku un izmantot energoefektīvākas un resursefektīvākas programmas; 
            
            
               –iespēja sekmēt aprites ekonomikas mērķu sasniegšanu.
            
            
               KOMISIJAS DELEĢĒTĀ REGULA (ES) …/..
            
            
               (11.3.2019),
            
            
               ar ko attiecībā uz sadzīves trauku mazgāšanas mašīnu energomarķējumu
                  papildina Eiropas Parlamenta un Padomes Regulu (ES) 2017/1369
               
                  un atceļ Komisijas Deleģēto regulu (ES) Nr. 1059/2010
            
            
               (Dokuments attiecas uz EEZ)
            
            
               EIROPAS KOMISIJA,
            
         
         
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2017. gada 4. jūlija Regulu (ES) 2017/1369, ar ko izveido energomarķējuma satvaru un atceļ Direktīvu 2010/30/ES
                  20
               , un jo īpaši tās 11. panta 5. punktu un 16. pantu, 
            
            
               tā kā:
            
            
               (1)Ar Eiropas Parlamenta un Padomes Regulu (ES) 2017/1369 Komisija ir pilnvarota pieņemt deleģētos aktus attiecībā uz to ražojumu grupu marķēšanu vai marķējuma skalas atjaunināšanu, kuriem ir būtisks potenciāls palīdzēt ietaupīt enerģiju un attiecīgā gadījumā citus resursus.
            
            
               (2)Sadzīves trauku mazgāšanas mašīnu energomarķējuma noteikumi ir noteikti Komisijas Deleģētajā regulā (ES) Nr. 1059/2010
                  21
               .
            
            
               (3)Komisijas paziņojumā COM(2016)773 final
                  22
                (ekodizaina darba plāns), ko Komisija sagatavojusi, piemērojot Eiropas Parlamenta un Padomes Direktīvas 2009/125/EK
                  23
                16. panta 1. punktu, ir noteiktas ekodizaina un energomarķējuma satvara darba prioritātes 2016.–2019. gada periodam. Ekodizaina darba plānā noteiktas ar energopatēriņu saistītās ražojumu grupas, kas uzskatāmas par prioritāti, veicot priekšizpētes un pēc tam, ja nepieciešams, pieņemot īstenošanas pasākumus, kā arī pārskatot Komisijas Regulu (ES) Nr. 1016/2010
                  24
                un Komisijas Deleģēto regulu (ES) Nr. 1059/2010.
            
            
               (4)Tiek lēsts, ka ekodizaina darba plāna pasākumi 2030. gadā potenciāli spēs nodrošināt kopumā vairāk nekā 260 TWh ikgadēju enerģijas galaietaupījumu, kas ir ekvivalents siltumnīcefekta gāzu emisiju samazinājumam 2030. gadā par aptuveni 100 miljoniem tonnu gadā. Sadzīves trauku mazgāšanas mašīnas ir viena no darba plānā norādītajām ražojumu grupām, un attiecībā uz tām līdz 2030. gadam pēc aplēsēm paredzēts panākt elektroenerģijas ietaupījumu 2,1 TWh gadā, tādējādi siltumnīcefekta gāzu emisijas samazinot par 0,7 Mt CO2 ekv. gadā, kā arī panākt 16 miljonus m3 lielu ūdens ietaupījumu.
            
            
               (5)Sadzīves trauku mazgāšanas mašīnas ir arī to Regulas (ES) 2017/1369 11. panta 5. punkta b) apakšpunktā minēto ražojumu grupu vidū, par kurām Komisijai būtu jāpieņem deleģētais akts, kas ieviestu marķējumu ar atjauninātu skalu (no A līdz G).
            
            
               (6)Komisija Regulu (ES) Nr. 1059/2010 ir pārskatījusi, kā prasīts tās 7. pantā, un ir izanalizējusi tehniskos, vidiskos un ekonomiskos aspektus un lietotāju paradumu ietekmi. Pārskatīšana veikta ciešā sadarbībā ar ieinteresētajām personām un pusēm no Savienības un trešām valstīm. Pārskatīšanas rezultāti ir publicēti un prezentēti Apspriežu forumā, kas izveidots saskaņā ar Regulas (ES) 2017/1369 14. pantu. 
            
            
               (7)Pārskatīšanā tika secināts, ka ir jāievieš pārskatītas sadzīves trauku mazgāšanas mašīnu energomarķējuma prasības.
            
            
               (8)Trauku mazgāšanas mašīnām, kas nav paredzētas lietošanai mājsaimniecībā, ir atšķirīgi raksturlielumi un lietojumi. Uz tām attiecas citi normatīvie akti, proti, Eiropas Parlamenta un Padomes Direktīva 2006/42/EK
                  25
               , un tās nebūtu jāiekļauj šīs regulas darbības jomā. Šī regula, kas attiecas uz sadzīves trauku mazgāšanas mašīnām, neatkarīgi no iekārtas uzstādīšanas vietas būtu jāpiemēro trauku mazgāšanas mašīnām ar vienādiem tehniskajiem raksturlielumiem. 
            
            
               (9)Ar sadzīves trauku mazgāšanas mašīnām saistītie vidiskie aspekti, kas ir identificēti kā nozīmīgi šīs regulas piemērošanas vajadzībām, ir enerģijas un ūdens patēriņš lietošanas laikā, radušos atkritumu apjoms darbmūža beigās, emisijas gaisā un ūdenī ražošanas posmā (izejvielu ieguves un pārstrādes procesos) un lietošanas laikā (elektroenerģijas patēriņa dēļ). 
            
            
               (10)No pārskatīšanas izriet, ka sadzīves trauku mazgāšanas mašīnu elektroenerģijas un ūdens patēriņu var vēl vairāk samazināt, ieviešot energomarķējuma pasākumus, kuru mērķis ir sekmīgāk diferencēt ražojumus. Tādējādi piegādātājiem būtu stimuls vēl vairāk uzlabot sadzīves trauku mazgāšanas mašīnu energoefektivitāti un resursefektivitāti, vienlaikus paātrinot tirgus pāreju uz efektīvākām tehnoloģijām.
            
            
               (11)Sadzīves trauku mazgāšanas mašīnu energomarķējums ļauj patērētājiem informēti izvēlēties energoefektīvāku un resursefektīvāku sadzīves tehniku. Energomarķējumā norādītās informācijas saprotamība un relevantums ir pārbaudīts un apstiprināts īpašā patērētāju aptaujā atbilstoši Regulas (ES) 2017/1369 14. panta 2. punktam.
            
            
               (12)Uz tirdzniecības izstādēs izstādītajām sadzīves trauku mazgāšanas mašīnām vajadzētu būt izvietotam energomarķējumam, ja modeļa pirmā vienība jau ir laista tirgū vai tiek laista tirgū tirdzniecības izstādē.
            
            
               (13)Relevantie ražojumu parametri būtu jāmēra, izmantojot ticamas, precīzas un reproducējamas metodes. Šajās metodēs būtu jāņem vērā atzītas mūsdienīgas mērīšanas metodes, t. sk., ja ir pieejami, harmonizētie standarti, ko pieņēmušas Eiropas standartizācijas organizācijas, kuras uzskaitītas Eiropas Parlamenta un Padomes Regulas (ES) Nr. 1025/2012
                  26
                I pielikumā.
            
            
               (14)Atzīstot, ka energopatēriņu ietekmējoši ražojumi arvien biežāk tiek pirkti interneta veikalos un tiešsaistes pārdošanas platformās, nevis tieši no piegādātājiem, būtu jāprecizē, ka par to, lai piegādātāja norādītais energomarķējums tiktu attēlots netālu no preces cenas, atbild personas, kas sniedz pakalpojumus interneta veikaliem un tiešsaistes pārdošanas platformām. Šīm personām par minēto pienākumu būtu jāinformē piegādātājs, taču tām nebūtu jāatbild par nodrošinātā marķējuma un ražojuma informācijas lapas precizitāti vai saturu. Tomēr, kā izriet no Eiropas Parlamenta un Padomes Direktīvas 2000/31/EK par elektronisko tirdzniecību
                  27
                14. panta 1. punkta b) apakšpunkta, ja šādas tiešsaistes mitināšanas platformas uzzina par neatbilstību (piem., trūkstošs, nepilnīgs vai nepareizs marķējums vai ražojuma informācijas lapa), piemēram, no tirgus uzraudzības iestādes, tām būtu ātri jārīkojas un informācija par attiecīgo ražojumu jāizņem vai jāliedz piekļuve šādai informācijai. Uz piegādātāju, kas savā tīmekļvietnē preces pārdod tieši galalietotājiem, attiecas tirgotājiem piemērojamie tālpārdošanas pienākumi, kas minēti Regulas (ES) 2017/1369 5. pantā.
            
            
               (15)Šajā regulā paredzētie pasākumi saskaņā ar Regulas (ES) 2017/1369 17. pantu ir apspriesti Apspriežu forumā un ar dalībvalstu ekspertiem.
            
            
               (16)Regula (ES) Nr. 1059/2010 būtu jāatceļ,
            
            
               IR PIEŅĒMUSI ŠO REGULU.
            
         
         
            
               1. pants
               Priekšmets un darbības joma
            
            
               1.Šī regula nosaka prasības attiecībā uz marķējumu un papildu informācijas sniegšanu, kuras piemērojamas no elektrotīkla darbināmām sadzīves trauku mazgāšanas mašīnām, t. sk. arī iebūvējamām sadzīves trauku mazgāšanas mašīnām, kā arī no elektrotīkla darbināmām sadzīves trauku mazgāšanas mašīnām, kuras var darbināt arī ar akumulatoru. 
            
            
               2.Šo regulu nepiemēro:
            
            
               (a)trauku mazgāšanas mašīnām, kas ietilpst Direktīvas 2006/42/EK darbības jomā;
            
            
               (b)sadzīves trauku mazgāšanas mašīnām, kuras ir darbināmas ar akumulatoru un kuras var pieslēgt elektrotīklam, izmantojot atsevišķi iegādātu maiņstrāvas-līdzstrāvas pārveidotāju. 
            
            
               2. pants
               Definīcijas
            
            
               Šajā regulā piemēro šādas definīcijas:
            
            
               (1)“elektrotīkls” nozīmē elektroapgādi no elektrotīkla ar 230 (± 10 %) voltu spriegumu un 50 Hz maiņstrāvas frekvenci; 
            
            
               (2)“sadzīves trauku mazgāšanas mašīna” ir iekārta, kas mazgā un skalo galda piederumus un ko ražotājs atbilstības deklarācijā ir deklarējis kā atbilstošu Eiropas Parlamenta un Padomes Direktīvas 2014/35/ES
                  28
                vai Eiropas Parlamenta un Padomes Direktīvas 2014/53/ES
                  29
                prasībām; 
            
            
               (3)“iebūvējama sadzīves trauku mazgāšanas mašīna” ir sadzīves trauku mazgāšanas mašīna, ko projektē, testē un tirgo tikai nolūkā to: 
            
            
               (a)uzstādīt skapītī vai (no augšas, apakšas un sāniem) apdarināt ar paneļiem; 
            
            
               (b)cieši piestiprināt pie skapīša sāniem, augšējās virsmas vai grīdas vai pie paneļiem; un
            
            
               (c)aprīkot ar integrētu rūpnieciska ražojuma priekšējo virsmu vai piemontēt tai individuāla projekta priekšējo paneli;
            
            
               (4)“tirdzniecības vieta” ir vieta, kurā sadzīves trauku mazgāšanas mašīnas tiek izstādītas vai kurā tās piedāvā iegādāties, nomāt vai iegādāties uz nomaksu.
            
            
               Pielikumos piemērojamās papildu definīcijas ir norādītas I pielikumā.
            
            
               3. pants
               Piegādātāju pienākumi
            
            
               1.Piegādātāji nodrošina, ka:
            
            
               (a)katra sadzīves trauku mazgāšanas mašīna tiek piegādāta ar drukātu marķējumu III pielikumā noteiktajā formātā;
            
            
               (b)V pielikumā noteiktajā ražojuma informācijas lapā norādītie parametri ir ievadīti ražojumu datubāzē;
            
            
               (c)pēc tirgotāja īpaša pieprasījuma ražojuma informācijas lapu dara pieejamu drukātā veidā;
            
         
         
            
               (d)ražojumu datubāzē ir ievadīts tehniskās dokumentācijas saturs, kā norādīts VI pielikumā;
            
            
               (e)jebkurā konkrēta sadzīves trauku mazgāšanas mašīnas modeļa vizuālajā reklāmā atbilstoši VII un VIII pielikuma prasībām ir norādīta marķējumā redzamā energoefektivitātes klase un energoefektivitātes klašu diapazons;
            
            
               (f)visos tehniska rakstura reklāmas materiālos par konkrētu sadzīves trauku mazgāšanas mašīnas modeli, tostarp publicētos internetā, kuros aprakstīti konkrētā modeļa tehniskie parametri, atbilstoši VII pielikuma prasībām ir norādīta konkrētā modeļa marķējumā redzamā energoefektivitātes klase un energoefektivitātes klašu diapazons;
            
            
               (g)tirgotājiem ir darīts pieejams katra sadzīves trauku mazgāšanas mašīnas modeļa elektroniskais marķējums III pielikumā norādītajā formātā un ar tur prasīto informāciju; 
            
            
               (h)tirgotājiem ir darīta pieejama katra sadzīves trauku mazgāšanas mašīnas modeļa elektroniskā informācijas lapa, kas atbilst V pielikuma prasībām.
            
            
               2.Energoefektivitātes klase un gaisvadītā trokšņa emisiju klase ir definētas II pielikumā, un tās aprēķina saskaņā ar IV pielikumu.
            
            
               4. pants
               Tirgotāju pienākumi
            
            
               Tirgotāji nodrošina, ka:
            
            
               (a)tirdzniecības vietā, tai skaitā tirdzniecības izstādēs, uz katras sadzīves trauku mazgāšanas mašīnas ir marķējums, ko piegādātāji nodrošina atbilstoši 3. panta 1. punkta a) apakšpunktam; iebūvējamām sadzīves trauku mazgāšanas mašīnām marķējumu izvieto tā, lai tas būtu skaidri saredzams, bet visām pārējām sadzīves trauku mazgāšanas mašīnām to izvieto uz ārējās virsmas mašīnas priekšpusē vai augšpusē;
            
            
               (b)tālpārdošanas gadījumā marķējums un ražojuma informācijas lapa ir nodrošināti saskaņā ar VII un VIII pielikuma prasībām;
            
            
               (c)jebkurā konkrēta sadzīves trauku mazgāšanas mašīnas modeļa vizuālajā reklāmā atbilstoši VII pielikuma prasībām ir norādīta konkrētā modeļa marķējumā redzamā energoefektivitātes klase un energoefektivitātes klašu diapazons;
            
            
               (d)visos tehniska rakstura reklāmas materiālos par konkrētu sadzīves trauku mazgāšanas mašīnas modeli, tostarp publicētos internetā, kuros aprakstīti konkrētā modeļa tehniskie parametri, atbilstoši VII pielikuma prasībām ir norādīta konkrētā modeļa marķējumā redzamā energoefektivitātes klase un energoefektivitātes klašu diapazons.
            
            
               5. pants
               Tiešsaistes mitināšanas platformu pienākumi 
            
            
               Ja Direktīvas 2000/31/EK 14. pantā minētais mitināšanas [Direktīvā 2000/31/EK: “glabāšana”] pakalpojumu sniedzējs dod iespēju savā interneta vietnē tieši pārdot sadzīves trauku mazgāšanas mašīnas, pakalpojuma sniedzējs nodrošina tirgotāja sniegtā elektroniskā marķējuma un elektroniskās ražojuma informācijas lapas attēlošanu vizualizācijas mehānismā saskaņā ar VIII pielikuma noteikumiem un tirgotāju informē par pienākumu attēlot minēto informāciju.
            
            
               6. pants
               Mērīšanas metodes
            
            
               Informāciju, kas sniedzama saskaņā ar 3. un 4. pantu, iegūst, izmantojot uzticamas, precīzas un reproducējamas mērīšanas un aprēķina metodes, ņemot vērā IV pielikumā noteiktās atzītās vismodernākās mērīšanas un aprēķina metodes.
            
            
               7. pants
               Verifikācijas procedūra tirgus uzraudzības vajadzībām
            
            
               Veicot Regulas (ES) 2017/1369 8. panta 3. punktā minētās tirgus uzraudzības pārbaudes, dalībvalstis piemēro šīs regulas IX pielikumā noteikto verifikācijas procedūru.
            
            
               8. pants
               Pārskatīšana
            
            
               Komisija ne vēlāk kā [PB ieraksta datumu – seši gadi pēc šīs regulas spēkā stāšanās dienas] pārskata šo regulu, ņemot vērā tehnoloģiju attīstību, un pārskatīšanas rezultātus, tostarp vajadzības gadījumā pārskatītas regulas priekšlikuma projektu, iesniedz Apspriežu forumam. 
            
         
         
            
               Veicot pārskatīšanu, it sevišķi jāizvērtē šādi jautājumi:
            
            
               (a)iespējas uzlabot sadzīves trauku mazgāšanas mašīnu energopatēriņu, kā arī funkcionālo un vidisko sniegumu;
            
            
               (b)esošo pasākumu spēja panākt izmaiņas galalietotāju uzvedībā, proti, tos mudināt iegādāties energoefektīvāku un resursefektīvāku sadzīves tehniku un izmantot energoefektīvākas un resursefektīvākas programmas; 
            
            
               (c)iespēja sekmēt aprites ekonomikas mērķu sasniegšanu. 
            
            
               9. pants
               Atcelšana
            
            
               Regulu (ES) Nr. 1059/2010 atceļ no 2021. gada 1. marta.
            
            
               10. pants
               Pārejas pasākumi
            
            
               No [PB ieraksta šīs regulas spēkā stāšanās datumu] līdz 2021. gada 28. februārim ražojuma informācijas lapu, ko prasa Regulas (ES) Nr. 1059/2010 3. panta b) apakšpunkts, var nevis nodrošināt drukātā formā kopā ar ražojumu, bet gan darīt pieejamu ražojumu datubāzē. Šādā gadījumā piegādātājs nodrošina, ka pēc īpaša tirgotāja pieprasījuma ražojuma informācijas lapu dara pieejamu drukātā veidā.
            
            
               11. pants
               Stāšanās spēkā un piemērošana
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               To piemēro no 2021. gada 1. marta. Tomēr 10. pantu piemēro no [PB ieraksta šīs regulas spēkā stāšanās datumu] un 3. panta 1. punkta a), b) un c) apakšpunktu piemēro no 2020. gada 1. novembra.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 11.3.2019
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        Eiropas Parlamenta un Padomes 2009. gada 21. oktobra Direktīva 2009/125/EK, ar ko izveido sistēmu, lai noteiktu ekodizaina prasības ar enerģiju saistītiem ražojumiem (OV L 285, 31.10.2009., 10. lpp.).
               
               
                  
                     (2)
                  
                        Eiropas Parlamenta un Padomes 2017. gada 4. jūlija Regula (ES) 2017/1369, ar ko izveido energomarķējuma satvaru un atceļ Direktīvu 2010/30/ES (OV L 198, 28.7.2017., 1. lpp.).
               
               
                  
                     (3)
                  
                        Noslēgt aprites loku – ES rīcības plāns pārejai uz aprites ekonomiku. COM(2015) 614 final, Brisele, 2.12.2015.
               
               
                  
                     (4)
                  
                        Komisijas 2010. gada 28. septembra Deleģētā regula (ES) Nr. 1059/2010, ar ko papildina Eiropas Parlamenta un Padomes Direktīvu 2010/30/ES attiecībā uz sadzīves trauku mazgāšanas mašīnu energomarķējumu (OV L 314, 30.11.2010., 1. lpp.).
               
               
                  
                     (5)
                  
                        Komisijas 2008. gada 17. decembra Regula (EK) Nr. 1275/2008, ar ko īsteno Eiropas Parlamenta un Padomes Direktīvā 2005/32/EK iestrādātās ekodizaina prasības attiecībā uz elektrisko, elektronisko mājsaimniecības un biroja iekārtu elektroenerģijas patēriņu gatavības un izslēgtā režīmā (OV L 339, 18.12.2008., 45. lpp.).
               
               
                  
                     (6)
                  
                        Eiropas Parlamenta un Padomes 2014. gada 26. februāra Direktīva 2014/35/ES par dalībvalstu tiesību aktu saskaņošanu attiecībā uz tādu elektroiekārtu pieejamību tirgū, kas paredzētas lietošanai noteiktās sprieguma robežās (OV L 96, 29.3.2014., 357. lpp.).
               
               
                  
                     (7)
                  
                        Eiropas Parlamenta un Padomes 2014. gada 16. aprīļa Direktīva 2014/53/ES par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (OV L 153, 22.5.2014., 62. lpp.).
               
               
                  
                     (8)
                  
                        Eiropas Parlamenta un Padomes 2014. gada 26. februāra Direktīva 2014/30/ES par dalībvalstu tiesību aktu saskaņošanu attiecībā uz elektromagnētisko savietojamību (pārstrādāta versija) (OV L 96, 29.3.2014., 79. lpp.).
               
               
                  
                     (9)
                  
                        Eiropas Parlamenta un Padomes Direktīva 2012/19/ES (2012. gada 4. jūlijs) par elektrisko un elektronisko iekārtu atkritumiem (EEIA) (OV L 197, 24.7.2012., 38. lpp.).
               
               
                  
                     (10)
                  
                        Eiropas Parlamenta un Padomes Direktīva 2011/65/ES (2011. gada 8. jūnijs) par dažu bīstamu vielu izmantošanas ierobežošanu elektriskās un elektroniskās iekārtās (OV L 174, 1.7.2011., 88. lpp.).
               
               
                  
                     (11)
                  
                        Ekodizaina un energomarķējuma priekšizpēte attiecībā uz trauku mazgāšanas mašīnām, pieejama: 
                  http://susproc.jrc.ec.europa.eu/Dishwashers/documents.html
               
               
                  
                     (12)
                  
                        
                  Kemna, R.B.J., Methodology for the Ecodesign of Energy-related Products (MEErP) – Part 2, VHK for the European Commission, 2011.
                   (MEErP)
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_en
               
               
                  
                     (14)
                  
                        Iespējamie varianti bija “nav nozīmīgs”, “drīzāk nozīmīgs”, “nozīmīgs”, “ļoti nozīmīgs”, “nezinu” vai “nav viedokļa” un “nevēlos atbildēt”.
               
               
                  
                     (15)
                  
                        MVU ir uzņēmumi, kuros strādā līdz 250 darbiniekiem.
               
               
                  
                     (16)
                  
                        Respondenti varēja izvēlēties no šādiem iespējamiem atbilžu variantiem: “nav nozīmīgs”, “drīzāk nozīmīgs”, “nozīmīgs”, “ļoti nozīmīgs”, “nezinu” vai “nav viedokļa” un “nevēlos atbildēt”.
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, Study on consumer understanding of draft energy labels for household washing machines, household washer-dryers and household dishwashers, CentERdata., 2018. gada jūlijs, pasūtītājs – EK, Nr. FWC ENER/C3/2015-631/04.
               
               
                  
                     (18)
                  
                        Komisijas 2010. gada 10. novembra Regula (ES) Nr. 1016/2010, ar ko Eiropas Parlamenta un Padomes Direktīvu 2009/125/EK īsteno attiecībā uz ekodizaina prasībām sadzīves trauku mazgāšanas mašīnām (OV L 293, 11.11.2010., 31. lpp.).
               
               
                  
                     (19)
                  
                        Reģistrēti ar atsauci ARES (2018) 476416 un ARES (2018) 476380.
               
               
                  
                     (20)
                  
                        OV L 198, 28.7.2017., 1. lpp.
               
               
                  
                     (21)
                  
                        Komisijas 2010. gada 28. septembra Deleģētā regula (ES) Nr. 1059/2010, ar ko papildina Eiropas Parlamenta un Padomes Direktīvu 2010/30/ES attiecībā uz sadzīves trauku mazgāšanas mašīnu energomarķējumu (OV L 314, 30.11.2010., 1. lpp.).
               
               
                  
                     (22)
                  
                        Komisijas paziņojums “Ekodizaina darba plāns 2016.–2019. gadam” (COM(2016)773 final, Brisele, 30.11.2016.).
               
               
                  
                     (23)
                  
                        Eiropas Parlamenta un Padomes 2009. gada 21. oktobra Direktīva 2009/125/EK, ar ko izveido sistēmu, lai noteiktu ekodizaina prasības ar enerģiju saistītiem ražojumiem (OV L 285, 31.10.2009., 10. lpp.).
               
               
                  
                     (24)
                  
                        OV L 293, 11.11.2010., 31. lpp.
               
               
                  
                     (25)
                  
                        Eiropas Parlamenta un Padomes 2006. gada 17. maija Direktīva 2006/42/EK par mašīnām (OV L 157, 9.6.2006., 24. lpp.).
               
               
                  
                     (26)
                  
                        Eiropas Parlamenta un Padomes 2012. gada 25. oktobra Regula (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (OV L 316, 14.11.2012., 12. lpp.).
               
               
                  
                     (27)
                  
                        Eiropas Parlamenta un Padomes 2000. gada 8. jūnija Direktīva 2000/31/EK par dažiem informācijas sabiedrības pakalpojumu tiesiskiem aspektiem, jo īpaši elektronisko tirdzniecību, iekšējā tirgū (Direktīva par elektronisko tirdzniecību) (OV L 178, 17.7.2000., 1. lpp.).
               
               
                  
                     (28)
                  
                        Eiropas Parlamenta un Padomes 2014. gada 26. februāra Direktīva 2014/35/ES par dalībvalstu tiesību aktu saskaņošanu attiecībā uz tādu elektroiekārtu pieejamību tirgū, kas paredzētas lietošanai noteiktās sprieguma robežās (OV L 96, 29.3.2014., 357. lpp.).
               
               
                  
                     (29)
                  
                        Eiropas Parlamenta un Padomes 2014. gada 16. aprīļa Direktīva 2014/53/ES par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (OV L 153, 22.5.2014., 62. lpp.).
               
            
      
    ---documentbreak--- 
      
         
         
            
               I PIELIKUMS
               Pielikumos piemērojamās definīcijas
            
            
               Piemēro šādas definīcijas:
            
            
               (1)“energoefektivitātes indekss” (EEI) ir ECO programmas un standarta programmas enerģijas patēriņa attiecība; 
            
            
               (2)“ECO programmas enerģijas patēriņš” (EPEC) ir sadzīves trauku mazgāšanas mašīnas enerģijas patēriņš kilovatstundās uz ciklu ECO programmā;
            
            
               (3)“standarta programmas enerģijas patēriņš” (SPEC) ir enerģijas patēriņš kilovatstundās uz ciklu, ko izmanto par referenci un kas atkarīgs no sadzīves trauku mazgāšanas mašīnas nominālās ietilpības; 
            
            
               (4)“programma” ir iepriekš definētu darbību kopums, ko piegādātājs ir deklarējis kā piemērotu konkrētiem netīrības līmeņiem un/vai pielādējuma veidam;
            
            
               (5)“cikls” ir pilns mazgāšanas, skalošanas un žāvēšanas process izvēlētajā programmā, kas aptver darbību virkni līdz visu darbību pabeigšanai;
            
            
               (6)“kvadrātkods” ir matricas svītrkods, kas iekļauts ražojuma modeļa energomarķējumā un kas satur saiti uz informāciju par šo modeli, kura ir pieejama ražojumu datubāzes publiskajā daļā;
            
            
               (7)“trauku komplekts” (ps) ir galda piederumu komplekts vienai personai bez ēdiena servēšanas piederumiem;
            
            
               (8)“ēdiena servēšanas piederumi” ir priekšmeti, kas paredzēti ēdiena gatavošanai un pasniegšanai; tie var būt katli, ēdiena servēšanas trauki un rīki, kā arī paplātes;
            
            
               (9)“nominālā ietilpība” ir maksimālais trauku komplektu skaits kopā ar ēdiena servēšanas piederumiem, ko vienā ciklā var nomazgāt, noskalot un nožāvēt sadzīves trauku mazgāšanas mašīnā, kurā priekšmeti ievietoti atbilstoši piegādātāja norādījumiem;
            
            
               (10)“ECO programmas ūdens patēriņš” (EPWC) ir sadzīves trauku mazgāšanas mašīnas ūdens patēriņš litros uz ciklu ECO programmā;
            
            
               (11)“mazgāšanas veiktspējas indekss” (IC) ir sadzīves trauku mazgāšanas mašīnas mazgāšanas veiktspējas un references sadzīves trauku mazgāšanas mašīnas mazgāšanas veiktspējas attiecība;
            
            
               (12)“žāvēšanas veiktspējas indekss” (ID) ir sadzīves trauku mazgāšanas mašīnas žāvēšanas veiktspējas un references sadzīves trauku mazgāšanas mašīnas žāvēšanas veiktspējas attiecība; 
            
            
               (13)“programmas ilgums” (Tt) ir laiks no izvēlētās programmas darbības sākšanas, izņemot lietotāja iestatītu palaides atlikšanu, līdz brīdim, kad indikators ziņo, ka programma ir beigusies, un lietotājs var piekļūt ievietotajiem priekšmetiem;
            
            
               (14)“ECO” apzīmē sadzīves trauku mazgāšanas mašīnas programmu, ko ražotājs deklarējis kā piemērotu vidēji netīru galda piederumu mazgāšanai un uz ko attiecas energomarķējumā un ražojuma informācijas lapā sniegtā informācija; 
            
            
               (15)“izslēgts režīms” ir stāvoklis, kad sadzīves trauku mazgāšanas mašīna ir pieslēgta elektrotīklam un nenodrošina nekādas funkcijas; par izslēgtu režīmu uzskata arī šādus režīmus: 
            
            
               (a)stāvoklis, kas tikai norāda uz izslēgta režīma stāvokli;
            
            
               (b)stāvoklis, kurā tiek nodrošinātas tikai tās funkcijas, ar ko paredzēts nodrošināt elektromagnētisko savietojamību saskaņā ar Eiropas Parlamenta un Padomes Direktīvu 2014/30/ES
                  1
               ;
            
         
         
            
               (16)“gaidstāves režīms” ir stāvoklis, kad sadzīves trauku mazgāšanas mašīna ir pieslēgta elektrotīklam un nodrošina tikai šādas funkcijas, kas var ilgt nenoteiktu laiku: 
            
            
               (a)reaktivācijas funkciju vai reaktivācijas funkciju un tikai iespējotas reaktivācijas funkcijas indikāciju; un/vai
            
            
               (b)reaktivācijas funkciju caur savienojumu ar tīklu; un/vai
            
            
               (c)informācijas vai statusa rādījumus un/vai
            
            
               (d)detektēšanas funkciju avārijas pasākumu ierosināšanai;
            
            
               (17)“tīkls” ir komunikācijas infrastruktūra, kam piemīt saišu topoloģija, arhitektūra, ieskaitot fiziskos komponentus, organizatoriski principi, komunikācijas procedūras un formāti (protokoli); 
            
            
               (18)“palaides atlikšanas režīms” ir stāvoklis, kad lietotājs ir atlasījis izvēlētās programmas cikla sākuma atlikšanu uz konkrētu laiku;
            
            
               (19)“garantija” ir jebkādas mazumtirgotāja vai piegādātāja saistības pret patērētāju:
            
            
               (a)atlīdzināt samaksāto cenu; vai
            
            
               (b)jebkādā veidā nomainīt vai saremontēt sadzīves trauku mazgāšanas mašīnas vai rīkoties ar tām, ja tās neatbilst garantijas paziņojumā vai attiecīgajā reklāmā norādītajām specifikācijām;
            
            
               (20)“vizualizācijas mehānisms” ir jebkurš ekrāns, tostarp skārienekrāns, vai cita vizuāla tehnoloģija, ko izmanto interneta satura attēlošanai lietotājiem;
            
            
               (21)“ligzdotā vizualizācija” ir vizuāla saskarne, kurā attēlam vai datu kopai piekļūst ar peles klikšķi vai peles uzvirzīšanu uz cita attēla vai datu kopas vai cita attēla vai datu kopas izpletes uz skārienekrāna; 
            
            
               (22)“skārienekrāns” ir ekrāns, kas reaģē uz pieskārieniem, piemēram, planšetdatora, ievadvirsmas datora vai viedtālruņa ekrāns; 
            
            
               (23)“alternatīvais teksts” ir teksts, ko piedāvā kā alternatīvu grafiskai informācijai, kas ļauj sniegt informāciju negrafiskā formā, ja vizualizācijas ierīces nevar attēlot grafiskas formas informāciju, vai kā palīglīdzekli pieejamībai, piemēram, ievadi balss sintēzes lietojumprogrammās.
            
            
               II PIELIKUMS
            
            
               A. Energoefektivitātes klases 
            
            
               Sadzīves trauku mazgāšanas mašīnas energoefektivitātes klasi nosaka, pamatojoties uz energoefektivitātes indeksu (EEI), kā norādīts 1. tabulā.
            
            
               Sadzīves trauku mazgāšanas mašīnas EEI aprēķina saskaņā ar IV pielikumu.
            
            
               1. tabula
               Energoefektivitātes klases
            
            
                     
                        Energoefektivitātes klase
                     
                  
                  
                     
                        Energoefektivitātes indekss
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
         
            
               B. Gaisvadītā trokšņa emisiju klases 
            
            
               Sadzīves trauku mazgāšanas mašīnas gaisvadītā trokšņa emisiju klasi nosaka, pamatojoties uz gaisvadītā trokšņa emisijām, kā norādīts 2. tabulā. 
            
            
               2. tabula
               Gaisvadītā trokšņa emisiju klases
            
            
                     
                        Gaisvadītā trokšņa emisiju klase
                     
                  
                  
                     
                        Troksnis (dB(A))
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               III PIELIKUMS
               Marķējums
            
            
               1.MARĶĒJUMS
            
            
               
                  
            
            
               
            
               Marķējumā iekļauj šādu informāciju:
            
            
               I.kvadrātkods;
            
            
               II.piegādātāja nosaukums vai preču zīme;
            
            
               III.piegādātāja modeļa identifikators; 
            
            
               IV.energoefektivitātes klašu skala no A līdz G; 
            
            
               V.energoefektivitātes klase, kas noteikta saskaņā ar II pielikuma A punktu;
            
            
               VI.ECO programmas enerģijas patēriņš (EPEC) kWh uz 100 cikliem, noapaļots līdz tuvākajam veselajam skaitlim;
            
            
               VII.ECO programmas nominālā ietilpība, kas izteikta standarta trauku komplektos;
            
            
               VIII.ECO programmas ūdens patēriņš (EPWC) litros uz ciklu, noapaļots līdz vienai zīmei aiz komata;
            
            
               IX.ECO programmas ilgums (h:min), noapaļots līdz tuvākajai pilnajai minūtei;
            
            
               X.gaisvadītā trokšņa emisijas, kas izteiktas dB(A) re 1 pW, noapaļotas līdz tuvākajam veselajam skaitlim, un gaisvadītā trokšņa emisiju klase, kuru nosaka saskaņā ar II pielikuma B punktu;
            
            
               XI.šīs regulas numurs, proti, “2019/XXX” [PB ievieto šīs regulas numuru šajā punktā un apakšējā stūrī energomarķējuma labajā pusē].
            
         
         
            
               
            
               2.MARĶĒJUMA NOFORMĒJUMS
            
            
               Marķējuma noformējums atbilst turpmākajā attēlā norādītajam.
            
            
               
                  
            
            
               Kur:
            
            
               (a)marķējuma platums ir vismaz 96 mm, un augstums ir vismaz 192 mm. Ja marķējums tiek drukāts lielākā formātā, tā saturs ir jāsaglabā proporcionāls iepriekš norādītajām specifikācijām;
            
            
               (b)marķējuma fons ir 100 % balts;
            
            
               (c)izmantojamie burtveidoli: Verdana un Calibri;
            
            
               (d)marķējuma elementu izmēri un specifikācijas atbilst sadzīves trauku mazgāšanas mašīnu marķējuma noformējumā norādītajam;
            
            
               (e)krāsas atbilst ciānfuksīndzeltenmelnā (CMYK) krāsu modelim pēc šāda parauga: 0,70,100,0: 0 % ciānkrāsa, 70 % fuksīns, 100 % dzeltens, 0 % melns;
            
            
               (f)marķējums atbilst visām šīm prasībām (numerācija attiecas uz augstāk redzamo attēlu): 
            
            
               ES logotipa krāsas ir šādas:
            
            
               –fons: 100,80,0,0;
            
            
               –zvaigznes: 0,0,100,0;
            
            
               enerģijas logotipa krāsa: 100,80,0,0;
            
            
               kvadrātkods ir 100 % melns;
            
            
               piegādātāja nosaukums ir 100 % melns un Verdana treknrakstā, fonta izmērs 9 pt;
            
            
               modeļa identifikators ir 100 % melns un Verdana parastā fontā, fonta izmērs 9 pt;
            
            
               A–G skalu atveido šādi:
            
            
               –energoefektivitātes skalas burti ir 100 % balti un Calibri treknrakstā, fonta izmērs 19 pt; burtus centrē uz ass, kas atrodas 4,5 mm no bultu kreisās malas;
            
         
         
            
               –A–G energoefektivitātes skalas bultu krāsa ir šāda:
            
            
               ·A klase: 100,0,100,0;
            
            
               ·B klase: 70,0,100,0;
            
            
               ·C klase: 30,0,100,0;
            
            
               ·D klase: 0,0,100,0;
            
            
               ·E klase: 0,30,100,0;
            
            
               ·F klase: 0,70,100,0;
            
            
               ·G klase: 0 100 100,0;
            
            
               iekšējās sadalošās līnijas ir 0,5 pt biezas un 100 % melnas;
            
            
               energoefektivitātes klases burts ir 100 % balts un Calibri treknrakstā, fonta izmērs 33 pt. Energoefektivitātes klases bulta un atbilstošā bulta A līdz G skalā ir novietotas tā, ka to smailes ir vienādā augstumā. Energoefektivitātes klases bultā burts ir izvietots bultas taisnstūra daļas centrā, un bulta ir 100 % melna;
            
            
               ECO programmas enerģijas patēriņa vērtība uz 100 cikliem ir Verdana treknrakstā, fonta izmērs 28 pt; “kWh” atveido Verdana parastā fontā, fonta izmērs 18 pt; piktogrammā skaitlis “100”, kas reprezentē 100 ciklus, ir Verdana parastā fontā ar fonta izmēru 14 pt. Vērtība un mērvienība ir centrētas un 100 % melnas;
            
            
               piktogrammas attēlo, kā norādīts marķējuma noformējumā, ievērojot šādus nosacījumus:
            
            
               –piktogrammu līnijas ir 1,2 pt biezas, un tās un teksti (skaitļi un mērvienības) ir 100 % melni;
            
            
               –teksti zem piktogrammas ir centrēti un Verdana treknrakstā ar fonta izmēru 16 pt, savukārt mērvienību norāda Verdana parastā fontā ar fonta izmēru 12 pt;
            
            
               –gaisvadītā trokšņa emisiju piktogramma: skaļrunī attēloto decibelu skaits ir Verdana treknrakstā ar fonta izmēru 12 pt, savukārt mērvienība “dB” ir Verdana parastā fontā ar fonta izmēru 9 pt; trokšņa klašu diapazons (no A līdz D) ir centrēts zem piktogrammas, un piemērojamās trokšņa klases burts ir Verdana treknrakstā ar fonta izmēru 16 pt, bet pārējo trokšņa klašu burti – Verdana parastā fontā ar fonta izmēru 10 pt;
            
            
               regulas numurs ir 100 % melns un Verdana parastā fontā, fonta izmērs 6 pt.
            
            
               IV PIELIKUMS
               Mērīšanas metodes un aprēķini
            
            
               Lai nodrošinātu un verificētu atbilstību šīs regulas prasībām, mērījumus un aprēķinus veic, izmantojot harmonizētos standartus, kuru atsauces numuri šim nolūkam ir publicēti Eiropas Savienības Oficiālajā Vēstnesī, vai citas ticamas, precīzas un reproducējamas metodes, kurās ņemta vērā vispāratzīta mūsdienīga prakse, un saskaņā ar turpmāk izklāstītajiem noteikumiem.
            
            
               Sadzīves trauku mazgāšanas mašīnas enerģijas patēriņu, EEI, ūdens patēriņu, programmas ilgumu, tīrīšanas un žāvēšanas veiktspēju un gaisvadītā trokšņa emisijas mēra un/vai aprēķina, izmantojot ECO programmu pie sadzīves trauku mazgāšanas mašīnas nominālās ietilpības. Enerģijas patēriņu, ūdens patēriņu, programmas ilgumu, mazgāšanas un žāvēšanas veiktspēju mēra vienlaicīgi.
            
            
               EPWC izsaka litros uz ciklu un noapaļo līdz vienai zīmei aiz komata.
            
         
         
            
               ECO programmas ilgumu (Tt) izsaka stundās un minūtēs un noapaļo līdz tuvākajai veselajai minūtei.
            
            
               Gaisvadītā trokšņa emisijas mēra dB(A) re 1 pW un noapaļo līdz tuvākajam veselajam skaitlim.
            
            
               1.ENERGOEFEKTIVITĀTES INDEKSS
            
            
               Sadzīves trauku mazgāšanas mašīnas modeļa EEI aprēķināšanai sadzīves trauku mazgāšanas mašīnas EPEC salīdzina ar tās SPEC.
            
            
               (a)EEI aprēķina šādi (noapaļojot līdz vieni zīmei aiz komata):
            
            
               EEI = (EPEC / SPEC) × 100,
            
            
               kur:
            
            
               EPEC ir sadzīves trauku mazgāšanas mašīnas ECO programmas enerģijas patēriņš kWh uz ciklu, noapaļots līdz trim zīmēm aiz komata;
            
            
               SPEC ir sadzīves trauku mazgāšanas mašīnas standarta programmas enerģijas patēriņš.
            
            
               (b)SPEC aprēķina kWh uz ciklu un noapaļo līdz trim zīmēm aiz komata šādi:
            
            
               (1)sadzīves trauku mazgāšanas mašīnām ar nominālo ietilpību ps ≥ 10 un platumu > 50 cm:
            
            
               SPEC = 0,025 × ps + 1,350
            
            
               (2)sadzīves trauku mazgāšanas mašīnām ar nominālo ietilpību ps ≤ 9 vai platumu ≤ 50 cm:
            
            
               SPEC = 0,090 × ps + 0,450,
            
            
               kur “ps” ir trauku komplektu skaits.
            
            
               2.MAZGĀŠANAS VEIKTSPĒJAS INDEKSS
            
            
               Lai aprēķinātu sadzīves trauku mazgāšanas mašīnas modeļa mazgāšanas veiktspējas indeksu (IC), ECO programmas mazgāšanas veiktspēju salīdzina ar references trauku mazgāšanas mašīnas mazgāšanas veiktspēju. 
            
            
               IC aprēķina šādi un noapaļo līdz divām zīmēm aiz komata: 
            
            
               IC = exp (ln IC)
            
            
               un
            
         
         
            
               ln IC = (1/n) × Σni=1 ln (CT,i/CR,i),
            
            
               kur:
            
            
               CT,i ir testējamās sadzīves trauku mazgāšanas mašīnas ECO programmas mazgāšanas veiktspēja vienā testa atkārtojumā (i), noapaļota līdz divām zīmēm aiz komata;
            
            
               CR,i ir standarta trauku mazgāšanas mašīnas mazgāšanas veiktspēja vienā testa atkārtojumā (i), noapaļota līdz divām zīmēm aiz komata;
            
            
               n ir testa atkārtojumu skaits.
            
            
               3.ŽĀVĒŠANAS VEIKTSPĒJAS INDEKSS
            
            
               Lai aprēķinātu sadzīves trauku mazgāšanas mašīnas modeļa žāvēšanas veiktspējas indeksu (ID), ECO programmas žāvēšanas veiktspēju salīdzina ar references trauku mazgāšanas mašīnas žāvēšanas veiktspēju.
            
            
               ID aprēķina šādi un noapaļo līdz divām zīmēm aiz komata:
            
            
               ID = exp (ln ID)
                  un
            
            
               ln ID = (1/n) × Σni=1 ln(ID,i),
            
            
               kur:
            
            
               ID,i ir testējamās sadzīves trauku mazgāšanas mašīnas ECO programmas žāvēšanas veiktspējas indekss vienā testa atkārtojumā (i); 
            
            
               n ir kombinēto mazgāšanas un žāvēšanas testa atkārtojumu skaits.
            
            
               ID,i aprēķina šādi un noapaļo līdz divām zīmēm aiz komata:
            
            
               ln ID,i = ln (DT,i / DR,t),
            
            
               kur:
            
            
               DT,i ir testējamās sadzīves trauku mazgāšanas mašīnas ECO programmas vidējā žāvēšanas veiktspēja vienā testa atkārtojumā (i), noapaļota līdz divām zīmēm aiz komata;
            
            
               DR,t ir references trauku mazgāšanas mašīnas žāvēšanas mērķrezultāts, noapaļots līdz divām zīmēm aiz komata.
            
            
               4.MAZJAUDAS REŽĪMI
            
            
               Jaudas izmantojumu mēra izslēgtā režīmā (Po), gaidstāves režīmā (Psm) un attiecīgā gadījumā palaides atlikšanas režīmā (Pds). Izmērītās vērtības izsaka vatos un noapaļo līdz divām zīmēm aiz komata.
            
         
         
            
               Mērot jaudas izmantojumu mazjaudas režīmos, pārbauda un reģistrē:
            
            
               -
                     vai tiek attēlota informācija;
            
            
               -
                     vai tiek aktivēts tīkla pieslēgums.
            
            
               V PIELIKUMS
               Ražojuma informācijas lapa
            
            
               Sadzīves trauku mazgāšanas mašīnu ražojuma informācijas lapā ietvertās informācijas daļu atbilstoši 3. panta 1. punkta b) apakšpunktam piegādātājs ievada ražojumu datubāzē atbilstoši 3. tabulai. 
            
            
               Lietošanas rokasgrāmatā vai citos informatīvos materiālos, ko piegādā kopā ar ražojumu, skaidri norāda vai nu saiti uz modeli ražojumu datubāzē (kā URL (vienotais resursu vietrādis) vai kvadrātkodu), vai ražojuma reģistrācijas numuru.
            
            
               3. tabula
                  Ražojuma informācijas lapā iekļaujamās informācijas saturs, kārtība un formāts
            
            
                     
                        Piegādātāja nosaukums vai preču zīme: 
                     
                  
               
                     
                        Piegādātāja adreseb:
                     
                  
               
                     
                        Modeļa identifikators: 
                     
                  
               
                     
                        Vispārīgie ražojuma parametri:
                     
                  
               
                     
                        Parametrs
                     
                  
                  
                     
                        Vērtība
                     
                  
                  
                     
                        Parametrs
                     
                  
                  
                     
                        Vērtība
                     
                  
               
                     
                        Nominālā ietilpībaa (ps)
                     
                  
                  
                     
                        x
                     
                  
                  
                     
                        Izmēri centimetros
                     
                  
                  
                     
                        Augstums
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Platums
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Dziļums
                     
                  
                  
                     
                        x
                     
                  
               
                     
                        EEIa
                     
                  
                  
                     
                        x,x
                     
                  
                  
                     
                        Energoefektivitātes klasea
                     
                  
                  
                     
                        [A/B/C/D/E/F/G]c
                     
                  
               
                     
                        Mazgāšanas veiktspējas indekssa
                     
                  
                  
                     
                        x,xx
                     
                  
                  
                     
                        Žāvēšanas veiktspējas indekssa
                     
                  
                  
                     
                        x,xx
                     
                  
               
                     
                        Enerģijas patēriņš ECO programmā kWh [uz ciklu], izmantojot aukstā ūdens padevi. Faktiskais enerģijas patēriņš ir atkarīgs no tā, kā iekārta tiks izmantota.
                     
                  
                  
                     
                        x,xxx
                     
                  
                  
                     
                        Ūdens patēriņš ECO programmā litros [uz ciklu]. Faktiskais ūdens patēriņš ir atkarīgs no tā, kā iekārta tiks izmantota, un no ūdens cietības.
                     
                  
                  
                     
                        x,x
                     
                  
               
                     
                        Programmas ilgumsa (h:min)
                     
                  
                  
                     
                        x:xx
                     
                  
                  
                     
                        Tips
                     
                  
                  
                     
                        [iebūvējama/brīvstāvoša]
                     
                  
               
                     
                        Gaisvadītā trokšņa emisijasa (dB(A) re 1 pW)
                     
                  
                  
                     
                        x
                     
                  
                  
                     
                        Gaisvadītā trokšņa emisijas klasea 
                     
                  
                  
                     
                        [A/B/C/D]c
                     
                  
               
                     
                        Izslēgtais režīms (W)
                     
                  
                  
                     
                        x,xx
                     
                  
                  
                     
                        Gaidstāves režīms (W)
                     
                  
                  
                     
                        x,xx
                     
                  
               
                     
                        Palaides atlikšanas režīms (W) (attiecīgā gadījumā)
                     
                  
                  
                     
                        x,xx
                     
                  
                  
                     
                        Tīklierosas gaidstāves režīms (W) (attiecīgā gadījumā)
                     
                  
                  
                     
                        x,xx
                     
                  
               
                     
                        Ražotāja piedāvātās garantijas minimālais ilgumsb:
                     
                  
               
                     
                        Papildu informācija:
                     
                  
               
                     
                        Tīmekļa saite uz piegādātāja tīmekļvietni, kur atrodama Komisijas Regulas 2019/XXX
                           2
                         [PB ievieto Regulas C(2019)2123 numuru]b II pielikuma 6. punktā minētā informācija: 
                     
                  
               
                     
                        a ECO programmā.
                     
                     
                        b Izmaiņas šajās pozīcijās neuzskata par būtiskām Regulas (ES) 2017/1369 4. panta 4. punkta nozīmē.
                     
                     
                        c Ja ražojumu datubāze automātiski ģenerē šīs šūnas galīgo saturu, piegādātājs šos datus nedrīkst ievadīt.
                     
                  
               
               VI PIELIKUMS
               Tehniskā dokumentācija
            
            
               1.Tehniskajā dokumentācijā, kas minēta 3. panta 1. punkta d) apakšpunktā, ietver šādu informāciju:
            
            
               (a)informāciju, kas izklāstīta V pielikumā;
            
            
               (b)informāciju, kas izklāstīta 4. tabulā; šīs vērtības uzskata par deklarētajām vērtībām IX pielikumā paredzētās verifikācijas procedūras vajadzībām;
            
            
                     
                        4. tabula
                        Tehniskajā dokumentācijā iekļaujamā informācija
                     
                  
               
                     
                  
               
                     
                        PARAMETRS
                     
                  
                  
                     
                        MĒRVIENĪBA
                     
                  
                  
                     
                        VĒRTĪBA
                     
                  
               
                     
                        ECO programmas enerģijas patēriņš (EPEC), noapaļots līdz trim zīmēm aiz komata
                     
                  
                  
                     
                        kWh uz ciklu
                     
                  
                  
                     
                        X,XXX
                     
                  
               
                     
                        Standarta programmas ūdens patēriņš (SPEC), noapaļots līdz trim zīmēm aiz komata
                     
                  
                  
                     
                        kWh uz ciklu
                     
                  
                  
                     
                        X,XXX
                     
                  
               
                     
                        Energoefektivitātes indekss (EEI)
                     
                  
                  
                     
                        -
                     
                  
                  
                     
                        X,X
                     
                  
               
                     
                        ECO programmas ūdens patēriņš (EPWC), noapaļots līdz vienai zīmei aiz komata
                     
                  
                  
                     
                        l uz ciklu
                     
                  
                  
                     
                        X,X
                     
                  
               
                     
                        Mazgāšanas veiktspējas indekss (IC)
                     
                  
                  
                     
                        -
                     
                  
                  
                     
                        X,XX
                     
                  
               
                     
                        Žāvēšanas veiktspējas indekss (ID)
                     
                  
                  
                     
                        -
                     
                  
                  
                     
                        X,XX
                     
                  
               
                     
                        ECO programmas ilgums (Tt), noapaļots līdz tuvākajai pilnajai minūtei
                     
                  
                  
                     
                        h:min
                     
                  
                  
                     
                        X:XX
                     
                  
               
                     
                        Jaudas izmantojums izslēgtajā režīmā (Po), noapaļots līdz divām zīmēm aiz komata
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Jaudas izmantojums gaidstāves režīmā (Psm), noapaļots līdz divām zīmēm aiz komata
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Vai gaidstāves režīms ietver informācijas attēlošanu?
                     
                  
                  
                     
                        -
                     
                  
                  
                     
                        Jā/Nē
                     
                  
               
                     
                        Jaudas izmantojums gaidstāves režīmā (Psm) tīklierosas gaidstāves stāvoklī (attiecīgā gadījumā), noapaļots līdz divām zīmēm aiz komata
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Jaudas izmantojums palaides atlikšanas režīmā (Pds) (attiecīgā gadījumā), noapaļots līdz divām zīmēm aiz komata 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Gaisvadītā trokšņa emisijas 
                     
                  
                  
                     
                        dB(A) re 1 pW
                     
                  
                  
                     
                        X
                     
                  
               
               (c)attiecīgā gadījumā atsauces uz piemērotajiem harmonizētajiem standartiem;
            
            
               (d)attiecīgā gadījumā citi izmantotie tehniskie standarti un specifikācijas;
            
            
               (e)saskaņā ar IV pielikumu veikto aprēķinu detaļas un rezultāti;
            
            
               (f)visu ekvivalento modeļu saraksts, ieskaitot modeļu identifikatoru.
            
            
               2.Ja tehniskajā dokumentācijā iekļautā informācija par konkrētu sadzīves trauku mazgāšanas mašīnas modeli ir iegūta, izmantojot vienu vai abas no turpmāk minētajām metodēm:
            
            
               ·informāciju ņem no cita piegādātāja ražota modeļa, kam ir tādi paši tehniskie raksturlielumi, kuri ir relevanti sniedzamajai tehniskajai informācijai;
            
         
         
            
               ·veic aprēķinus, pamatojoties uz tā paša vai cita piegādātāja cita modeļa dizainu vai ekstrapolāciju, 
            
            
               tehniskajā dokumentācijā iekļauj detalizētu informāciju par šādu aprēķinu, piegādātāju veikto novērtējumu, kurā verificēta aprēķina precizitāte, un attiecīgā gadījumā deklarāciju par dažādu piegādātāju modeļu identiskumu. 
            
            
               VII PIELIKUMS
               Informācija, kas jāsniedz vizuālajā reklāmā, tehniskajos reklāmizdevumos, tālpārdošanā un pārdošanā pa telefonu, izņemot tālpārdošanu internetā
            
            
               1.Lai nodrošinātu atbilstību 3. panta 1. punkta e) apakšpunkta un 4. panta c) punkta prasībām, vizuālajā reklāmā marķējumā redzamo energoefektivitātes klasi un energoefektivitātes klašu diapazonu attēlo, kā norādīts šā pielikuma 4. punktā.
            
            
               2.Lai nodrošinātu atbilstību 3. panta 1. punkta f) apakšpunkta un 4. panta d) punkta prasībām, tehniskajos reklāmizdevumos marķējumā redzamo energoefektivitātes klasi un energoefektivitātes klašu diapazonu attēlo, kā norādīts šā pielikuma 4. punktā.
            
            
               3.Ja tālpārdošanā izmanto materiālus papīra formātā, tad tajos attēlo marķējumā redzamo energoefektivitātes klasi un energoefektivitātes klašu diapazonu, kā norādīts šā pielikuma 4. punktā.
            
            
               4.Energoefektivitātes klasi un energoefektivitātes klašu diapazonu attēlo, kā norādīts 1. attēlā, ievērojot šādus nosacījumus: 
            
            
               (a)bultā norāda energoefektivitātes klases burtu, kas ir 100 % balts Calibri treknrakstā, un fonta izmērs ir vismaz tāds pats kā cenai, ja tādu norāda; 
            
            
               (b)bultas krāsa atbilst energoefektivitātes klases krāsai;
            
            
               (c)pieejamais energoefektivitātes klašu diapazons ir 100 % melns; un
            
            
               (d)bultas izmērs ir tāds, lai tā būtu skaidri saredzama un salasāma. Burtu energoefektivitātes klases bultā izvieto bultas taisnstūra daļas centrā, un ap bultu un energoefektivitātes klases burtu apvelk 0,5 pt biezu 100 % melnu apmales līniju.
            
            
               Izņēmuma kārtā, ja vizuālā reklāma, tehniskie reklāmizdevumi vai tālpārdošanas papīrformāta materiāli ir monohromi, bulta attiecīgajā vizuālajā reklāmā, tehniskajos reklāmizdevumos vai tālpārdošanas papīrformāta materiālos var būt monohroma.
            
            
               
                  
            
            
               1. attēls. Krāsaina/monohroma pa labi vai pa kreisi vērsta bulta, kurā norādīts energoefektivitātes klašu diapazons
            
            
               5.Tālpārdošanā pa telefonu klients ir konkrēti jāinformē par marķējumā redzamo ražojuma energoefektivitātes klasi un energoefektivitātes klašu diapazonu, kā arī par to, ka klients marķējumam un ražojuma informācijas lapai var piekļūt ražojumu datubāzes tīmekļvietnē vai viņš var pieprasīt drukātu eksemplāru.
            
            
               6.Visos 1. līdz 3. punktā un 5. punktā minētajos gadījumos klientam jābūt iespējai pēc pieprasījuma saņemt drukātu marķējuma un ražojuma informācijas lapas eksemplāru. 
            
            
               VIII PIELIKUMS
               Informācija, kas jāsniedz, veicot tālpārdošanu internetā
            
            
               1.Elektroniskais marķējums, ko piegādātāji darījuši pieejamu saskaņā ar 3. panta 1. punkta g) apakšpunktu, ir redzams vizualizācijas mehānismā ražojuma cenas tuvumā. Izmērs ir tāds, lai marķējums būtu skaidri redzams un salasāms, un tas ir proporcionāls III pielikuma 2. punktā norādītajam izmēram. Marķējumu var parādīt, izmantojot ligzdoto vizualizāciju, un tādā gadījumā attēlam, ko izmanto, lai piekļūtu marķējumam, jāatbilst šā pielikuma 2. punktā noteiktajām specifikācijām. Ja izmanto ligzdoto vizualizāciju, marķējums parādās pēc pirmā peles klikšķa vai peles uzvirzīšanas uz attēla vai attēla izpletes uz skārienekrāna.
            
            
               2.Ligzdotajā vizualizācijā attēls, ko izmanto, lai piekļūtu marķējumam, kā norādīts 2. attēlā, ir šāds:
            
            
               (a)bulta krāsā, kas atbilst marķējumā norādītajai ražojuma energoefektivitātes klasei;
            
         
         
            
               (b)uz bultas norāda ražojuma energoefektivitātes klasi, un tā ir 100 % balta Calibri treknrakstā tādā pašā fonta izmērā, kādā norādīta cena; 
            
            
               (c)pieejamais energoefektivitātes klašu diapazons ir 100 % melns; un
            
            
               (d)tas ir vienā no šādiem diviem formātiem un tādā izmērā, lai bulta būtu skaidri saredzama un salasāma. Burtu energoefektivitātes klases bultā izvieto bultas taisnstūra daļas centrā, un ap bultu un energoefektivitātes klases burtu apvelk redzamu, 100 % melnu apmales līniju:
            
            
               
                  
            
            
               2. attēls. Krāsaina pa labi vai pa kreisi vērsta bulta, kurā norādīts energoefektivitātes klašu diapazons
            
            
               3.Ja izmanto ligzdoto vizualizāciju, marķējuma attēlošana notiek šādā secībā:
            
            
               (a)šā pielikuma 2. punktā minēto attēlu vizualizācijas mehānismā parāda ražojuma cenas tuvumā;
            
            
               (b)attēls satur saiti uz III pielikumā izklāstīto marķējumu;
            
            
               (c)marķējums parādās pēc peles klikšķa vai peles uzvirzīšanas uz attēla vai attēla izpletes uz skārienekrāna;
            
            
               (d)marķējums parādās kā uznirstošais logs, jauna cilne, jauna lapa vai ielaiduma logs; 
            
            
               (e)lai marķējumu palielinātu uz skārienekrāna, ievēro ierīces specifikācijas par skārienpalielinājumu;
            
            
               (f)marķējuma vizualizāciju pārtrauc ar aizvēršanas opciju vai citu standarta aizvēršanas mehānismu; 
            
            
               (g)grafiskajam attēlam alternatīvs teksts, kas jāparāda, ja nav iespējams attēlot marķējumu, ir ražojuma energoefektivitātes klase tādā fonta izmērā, kurš vienāds ar cenas fonta izmēru.
            
            
               4.Elektroniskā ražojuma informācijas lapa, ko piegādātāji darījuši pieejamu saskaņā ar 3. panta 1. punkta h) apakšpunktu, ir redzama vizualizācijas mehānismā ražojuma cenas tuvumā. Izmērs ir tāds, lai ražojuma informācijas lapa būtu skaidri saskatāma un salasāma. Ražojuma informācijas lapu var rādīt, izmantojot ligzdoto vizualizāciju vai atsaucoties uz ražojumu datubāzi; šādā gadījumā saitē, ko izmanto, lai piekļūtu ražojuma informācijas lapai, skaidri un salasāmi norāda “Ražojuma informācijas lapa”. Ja izmanto ligzdoto vizualizāciju, ražojuma informācijas lapa parādās pēc pirmā peles klikšķa vai peles uzvirzīšanas uz saites vai saites izpletes uz skārienekrāna.
            
            
               IX PIELIKUMS
               Verifikācijas procedūra tirgus uzraudzības nolūkā
            
            
               Šajā pielikumā norādītās verifikācijas pielaides attiecas tikai uz izmērīto parametru verifikāciju, ko veic dalībvalsts iestādes, un piegādātājs tās neizmanto kā atļauto pielaidi, lai noteiktu vērtības tehniskajā dokumentācijā. Marķējumā vai ražojuma informācijas lapā norādītās vērtības un klases piegādātājam nav labvēlīgākas par tehniskajā dokumentācijā norādītajām vērtībām. 
            
            
               Ja modeļa konstrukcija ir tāda, ka modelis spēj detektēt, ka tiek testēts (piemēram, atpazīt testēšanas apstākļus vai testēšanas ciklu), un attiecīgi reaģēt, proti, testa laikā automātiski mainīt savu veiktspēju nolūkā sasniegt vēlamāku to parametru līmeni, kas norādīti šajā regulā vai iekļauti ražojumam pievienotajā tehniskajā dokumentācijā vai jebkādā citā dokumentācijā, modeli un visus ekvivalentos modeļus uzskata par neatbilstošiem.
            
            
               Verificējot ražojuma modeļa atbilstību šīs regulas prasībām, dalībvalstu iestādes piemēro šādu procedūru. 
            
            
               (1)Dalībvalsts iestādes verificē tikai vienu modeļa vienību. 
            
            
               (2)Uzskata, ka modelis atbilst piemērojamajām prasībām, ja: 
            
         
         
            
               (a)vērtības, kas tehniskajā dokumentācijā norādītas saskaņā ar Regulas (ES) 2017/1369 3. panta 3. punktu (deklarētās vērtības), un attiecīgā gadījumā vērtības, kas izmantotas to aprēķināšanai, piegādātājam nav izdevīgākas kā attiecīgās testa ziņojumos norādītās vērtības; un 
            
            
               (b)marķējumā un ražojuma informācijas lapā publicētās vērtības piegādātājam nav izdevīgākas par deklarētajām vērtībām, un norādītā energoefektivitātes klase un gaisvadītā trokšņa emisijas klase piegādātājam nav izdevīgāka par klasi, ko nosaka deklarētās vērtības; un 
            
            
               (c)ja dalībvalsts iestādes testē modeļa vienību, noteiktās vērtības (attiecīgo parametru vērtības, kas izmērītas testēšanas laikā, un no šiem mērījumiem aprēķinātās vērtības) atbilst attiecīgajām verifikācijas pielaidēm, kas norādītas 5. tabulā. 
            
            
               (3)Ja netiek iegūti 2. punkta a) vai b) apakšpunktā minētie rezultāti, uzskata, ka konkrētais modelis un visi pārējie ekvivalentie modeļi neatbilst šīs regulas prasībām. 
            
            
               (4)Ja netiek iegūts 2. punkta c) apakšpunktā prasītais rezultāts, dalībvalsts iestādes testēšanai izvēlas vēl trīs tā paša modeļa vienības. Tomēr šīs trīs papildu vienības drīkst izvēlēties arī no viena vai vairākiem ekvivalentiem modeļiem. 
            
            
               (5)Uzskata, ka modelis atbilst piemērojamajām prasībām, ja šīm trim vienībām noteikto vērtību vidējā aritmētiskā vērtība atbilst attiecīgajām pielaidēm, kas norādītas 5. tabulā. 
            
            
               (6)Ja netiek iegūts 5. punktā minētais rezultāts, uzskata, ka konkrētais modelis un visi pārējie ekvivalentie modeļi neatbilst šīs regulas prasībām. 
            
            
               (7)Dalībvalsts iestādes nekavējoties sniedz visu relevanto informāciju pārējo dalībvalstu iestādēm un Komisijai pēc tam, kad ir pieņemts lēmums par modeļa neatbilstību saskaņā ar 3. un 6. punktu.
            
            
               Dalībvalstu iestādes izmanto IV pielikumā izklāstītās mērīšanas un aprēķina metodes. 
            
            
               Attiecībā uz šajā pielikumā minētajām prasībām dalībvalstu iestādes piemēro tikai 5. tabulā noteiktās verifikācijas pielaides un izmanto tikai 1. līdz 7. punktā aprakstīto procedūru. Attiecībā uz 5. tabulā norādītajiem parametriem nepiemēro nekādas citas pielaides, piemēram, pielaides, kas noteiktas harmonizētajos standartos vai jebkādās citās mērījumu metodēs.
            
            
               5. tabula. Verifikācijas pielaides
            
            
                     
                        Parametrs
                     
                  
                  
                     
                        Verifikācijas pielaides
                     
                  
               
                     
                        ECO programmas enerģijas patēriņš (EPEC)
                     
                  
                  
                     
                        Noteiktā vērtība* nepārsniedz deklarēto EPEC vērtību vairāk kā par 5 %. 
                     
                  
               
                     
                        ECO programmas ūdens patēriņš (EPWC)
                     
                  
                  
                     
                        Noteiktā vērtība* nepārsniedz deklarēto EPWC vērtību vairāk kā par 5 %. 
                     
                  
               
                     
                        Mazgāšanas veiktspējas indekss (IC)
                     
                  
                  
                     
                        Noteiktā vērtība* ir ne vairāk kā par 14 % mazāka nekā deklarētā IC vērtība.
                     
                  
               
                     
                        Žāvēšanas veiktspējas indekss (ID)
                     
                  
                  
                     
                        Noteiktā vērtība* ir ne vairāk kā par 12 % mazāka nekā deklarētā ID vērtība.
                     
                  
               
                     
                        Programmas ilgums (Tt)
                     
                  
                  
                     
                        Noteiktā vērtība* nepārsniedz deklarētās Tt vērtības vairāk kā par 5 % vai 10 minūtēm atkarībā no tā, kas ir ilgākais.
                     
                  
               
                     
                        Jaudas izmantojums izslēgtajā režīmā (Po)
                     
                  
                  
                     
                        Jaudas izmantojuma Po noteiktā vērtība* nepārsniedz deklarēto vērtību vairāk kā par 0,10 W.
                     
                  
               
                     
                        Jaudas izmantojums gaidstāves režīmā (Psm)
                     
                  
                  
                     
                        Jaudas izmantojuma Psm noteiktā vērtība* nepārsniedz deklarēto vērtību vairāk kā par 10 %, ja deklarētā vērtība ir lielāka nekā 1,00 W, vai vairāk kā par 0,10 W, ja deklarētā vērtība ir 1,00 W vai mazāka.
                     
                  
               
                     
                        Jaudas izmantojums palaides atlikšanas režīmā (Pds)
                     
                  
                  
                     
                        Jaudas izmantojuma Pds noteiktā vērtība* nepārsniedz deklarēto vērtību vairāk kā par 10 %, ja deklarētā vērtība ir lielāka nekā 1,00 W, vai vairāk kā par 0,10 W, ja deklarētā vērtība ir 1,00 W vai mazāka.
                     
                  
               
                     
                        Gaisvadītā trokšņa emisijas
                     
                  
                  
                     
                        Noteiktā vērtība* nepārsniedz deklarēto vērtību vairāk kā par 2 dB(A) re 1pW.
                     
                  
               
               * Ja testē trīs papildu vienības, kā teikts 4. punktā, noteiktā vērtība ir šo trīs papildu vienību vidējā aritmētiskā vērtība.
            
         
         
            
                  
                     (1)
                  
                        Eiropas Parlamenta un Padomes 2014. gada 26. februāra Direktīva 2014/30/ES par dalībvalstu tiesību aktu saskaņošanu attiecībā uz elektromagnētisko savietojamību (OV L 96, 29.3.2014., 79. lpp.).
               
               
                  
                     (2)
                  
                        Komisijas Regula (ES) 2019/XXX [PB ieraksta pilnu OV L atsauci uz Regulu C(2019)2123].